url: =Cingno tawh lenna gam – 10 ~ Hau Za Cin :: ZOMI DAILY\nposted on 26 August 2009 at 9:34 am Lomkholna: Article, Hauzacin\nCingno tawh lenna gam – 10\nCingno tawh kihona\nTheihmasak ding: Hih pen a video hilo ahih manin Cingno ci loin Lulun cih ka zang hi. Interview hilo ahih manin kihona pawlkhat kong suaksak hizaw hi.\n1. HZC Dotna (H): Nang maw Cingno? [kimuh tungna]\nLulun Dawnna (L) : Heih, hi ing ei [Japan te in ‘he’ cih pen ‘heih’ ciin a kiza pha mahmah in gen uh hi. Tua pen Japan a om Zomi khempeuh in a zatdan uh hita hi].\n2. H: Na min taktak pen Lulun hi ven maw? Bang na lunglut a le?\nL: Heih, ka minpi pen Go Deih Lun hi. Fashion lam ka lunglut a, tuin Fashion designing sangkah ing. Kum 3 sung ding hi a, kum 2 omlai.\n3. H: Nang pen a minthang mahmah hi mai teh. Kong pai ding ciangin ka hopih khak pakte in zong (Lia Sangbawi leh Lia Zuzuun, Shillong leh Rev. Gin Lam Thang, Champhai) ‘mangpha’ na khaksak in hong ci [Zomi ngeina ah mangpha kikhak pen kiphawkna, kideihsakna, ki itna lahna hi].\nL: Aw, hi maw, lungdam si e (kiniamkhiat takin gen hi). Topa hang bekbek hi. Tua ciang Sia Do Khup hanciamna hang hi. A kuhkal luatna Topa in thupha a pia hi sa ing. [A tunga mi 3 teng autograph foto a khak hi].\n4. H: Video na zaih sung un bang haksa nasa pen, koi mun?\nL: Hun kineilo, zansawt zawh vive a kizaih ahih manin tua pen haksa. “Ka pa Tonzang pai… Khuado sim ding ci hiven…. ” cihna mun pen haksa sa pen ung, 20 vei val hih kikkik ung.\n5. H: Zomi bek hilo minam dang a enkha te in zong hoihsa in, no pen Superstar zah a minthang hi uteh. Na thei uh hia?\nL: Thei kei ung.\n6. H: Zomite tenna Lamka, Aizawl, Champhai, Tedim, leh mundang i mi i sate omna lamah khatvei beek hong zin lo ding maw. Hong mu nuam zong tam ding hiven?\nL: Zin utlua ing. Ka laisim ka zawh ciang khatvei peuhmah hanciam sawm ing.\n7. H: Koi khua na pai masa pen dia leh?\nL: Tua bel nang hong guide lecin hilo dia…. [ciin hong ciammuih hi cih ka thei a..].\n8. H: Takpi maw, takkkkpi…?\nL: Hmm….. (a lu su’ in, bangmah genlo in nui, a video sunga mah bangin)\n9. H: Na nasep uh hong phawkkha khawng a om hiam?\nL: Phawk khak ding cih zong a kilamen hi kei, Topa nasepna in ka ngaihsut uh hi. Ahi zongin ZOMUS in hong pahtawi uh a, “LENGTONG AWARD 2006” hong pia uh. Ka lungdam mahmah. [Lengtong Award a common room vua kitung hit-hiat ka en uh a,… I gam i lei ah letsong kipia a kipahtawi ziahziah ding kimlai, a thu leh a van kikhak a kul ciang hong khasiat huai phial hi… ]. Hih banga hong pahtawi i mi i sate kiangah lungdam ko in khatvei ka zin nuam hi.\n10. H: Eh, mangngilh dektak ing ei. ZONET ah mi khat in, a min thei nawn keng, “Cingno kiang zin ding na hih leh na u Thang in mangpha hong khak..” cih dan khat hong vaikhak ei.\nL: (Hong en a, bangmah genlo in nui ziau hi, bang cihna hiam thei keng..)\nTua banga holim a nop hangin hun in hong ngak lo a,\nTaikhua a val nop leh val hen,\nBuh al a khuan nop leh khuang hen\ni ci nuam ta teu zong zingciang vai tuamtuam nei, tawldam ding a kisam mihing aki hih manin, “zingsang ciang tawldam in tho in aw” ciin aksi nelkai, zozam nelkai mangpha ka kikhak khit uh ciangin ka kikhen uh hi.\nTopa thupha mawle!!\nPrevious: Cingno tawh lenna gam – 9 ~ Hau Za Cin\nNext: Cingno tawh lenna gam – 11 ~ Hau Za Cin\nEU gam (Uzawpah) ah lamdang kasak deuh te


timestamp: atn

url: =Beach - Picture of Graceland Khaolak Beach Resort, Bang Muang - Tripadvisor\nBeach - Picture of Graceland Khaolak Beach Resort, Bang Muang\nFrom Review : Not good experience of Graceland Khaolak Beach Resort\n#5 of 12 hotels in Bang Muang\n30/7 Moo 7, Bang Muang, Khao Lak 82190 Thailand\nVery good Hotel with extraordinary friendly staff\nWarsaw, Poland47 contributions14 helpful votes\nResponse from SENTIDOGRACELAND, Guest Relations Manager at Graceland Khaolak Beach Resort\nBeen to Graceland Khaolak Beach Resort? Share your experience!\nSee all 2,051 reviews of Graceland Khaolak Beach Resort


url: =Kuala Lumpur, Chinatown ah Operasi kibawl in gamdangmi 300 thusitna kinei, 170 kimansuak :: ZOMI DAILY\nposted on 2 June 2018 at 10:40 am Lomkholna: Malaysia, News, Sawltak, World\nMalaysia, Kuala Lumpur khuapi sungah zanni Friday (June 01) ni in Operasi nasiatak in kibawl a, gamdangmi bekbek akigawm in mi 300 bang thusitna kinei cih NST pan kiza hi.\nKuala Lumpur, Petaling Street sung aom Chinatown sungteng ah Immigration Department te makaihna tawh Operasi akibawl ahihi. Tua Operasi bawlna panin gamdangmi phalna neilo, permit tawilo “illegal immigrants” mi 170 kimansuak uhhi.\nHih Operasi pen Chinatown sungah zanni nitaklam 4pm hun akipan akibawl hi a, gamdangmi 300 val thusitna akineihna lakpan in mi 170 akimansuak ahihi.\nHih Operasi akibawlna ah Malaysia kumpizum panin Home Minister ngiatzong kihel ciliang hi. Home Minister Tan Sri Muhyiddin Yassin in agenkhiatna ah akiman gamdangmi tepen Immigration Regulations thukhun palsat in, Malaysia gamsung ah naseptheih nadingin Permit tawilo, Malaysia gamsungah omtheihzah hunding sangin asawtzaw om “Overstaying” cihte hangin akiman cihi.\nMalaysia gamsung ah daihna, bitna, thuneihna “peace, security, sovereignty” te aomdet nading lunggulhna tawh Operasi akibawl hi a, phalna neilo gamdangmi “illegal immigrants” te ii thunawngkai teng aki siansuahnuam ahihi ci’n genkhia hi.\nMore: Malaysia, Kuala Kangsar ah Operasi 2 vei lut, mi 37 kiman, Myanmar zong kihel\nTan Sri Muhyiddin Yassin in Dr. Mahathir makaih kumpi nuaiah Home Minister panmun angahzawh Immigration Department tetawh kipawlkhat in Operasi abawlkhop masakna zong ahihi.\nTuabek thamlo, hih Operasi akibawlna ah Immigration panin alianpenpa Immigration director-general Datuk Seri Mustafar Ali zong kihel cih kiza hi. Sawltak #zomidaily\nPrevious: Myanmar gambup Tan 10 laivuanna ah Zolia 3 in All D ngah\nNext: ZAM Thupuak :: 03 Jun 18 (Palai kiteelna & Kumcin sapna)


url: =Tie Me Up Chapter 48 English – Manhwax\nTie Me Up Chapter 48 English\nRead the latest manga Tie Me Up Chapter 48 English at Manhwax . Manga Tie Me Up is always updated at Manhwax . Dont forget to read the other manga updates. A list of manga collections Manhwax is in the Manga List menu.\ntags: read manga Tie Me Up Chapter 48 English, comic Tie Me Up Chapter 48 English, read Tie Me Up Chapter 48 English online, Tie Me Up Chapter 48 English chapter, Tie Me Up Chapter 48 English chapter, Tie Me Up Chapter 48 English high quality, Tie Me Up Chapter 48 English manga scan, January 24, 2021 , manhwax


url: =A kah toto America | ZONET Production | ZOKUOMTHAWN\n← Top 10 BPO companies in India\nDelimitation irregularities →\nA kah toto America | ZONET Production\tPosted on July 28, 2008\tby Zou Sangnaupang Pawlpi Delhi By Dr. Hau Za Cin [ Phuitong Lim ]\nA kah toto America – 1:\nSia Job Thawngno in, “America pen a ‘kah’ lamsang ahih manin kiamsuk ngeiloin kah toto a, India pen a ‘diah’ lamsang ahih manin khangto ngeiloin kidiah tawntung hi. Kei pen India ah bangzah vei hiam ka zinto ngei a, ahi zongin ‘gamdang pai’ hong kici ngeilo hi. America zinte bek ‘gamdang pai’ kici se hi” ciin Lamka hong zinlai in gen hi. Hi kasa mahmah hi. Ahi zongin tua a gen khit ciang Siapa hun khat sung CP te lenna gam lam zin khin ahih manin tun bel a lawmte in zong ‘gamdang pai hiteh’ a cihta ding uh lamen ing (theisam keng). ‘Inn ka len tiang sava ti veve tong’ a cih uh leh bel Siapa gamdang pai kici nailo maithei hi.\nPhamawh kei e ‘gamdang pai’ a kicih kei leh zong, gamdang pai hi veve ahih ciang. Zomi dan ci mai ni. Zomi te ngeina, Zomi te lungsim ci zaw ni. CP te lenna gam ah lawmte khat in a gen ka lungsim ah tham den hi. Naupang te kimawl ci, galkap kineih. Khat in, “Kei a bu” a cih leh a lawm dang khat in, “Kei a uk” ci” ci pah hih tuak hi. A khuak tai peuhmah kici zaw lai hih tuak! Tua pen Zomi te LUNGSIM LIMLANG hi leh kilawm kasa hi. Dik, maan, true… mahmah ahih manin.\nSiapa kammal khat pan Zomi te LUNGSIM pawlkhat hong dawk va kiau ahih manin i kibawlphat ding, i ngaihsut phat ding pawlkhat om hi lo hiam ka ci hi.\nLe, tua lam i gen nop masa hilo a, i maban zop sawm dih ni.\nKhat veivei kei leltak khualzinna khawng bang thupi hiam, mi zong khualzin a kuamah in bangmah gelh lopi uh ciin ka kisuanglah pian zel a (Kawl lungsim tawh Zolai simte adingin ka aana pian zel a…. ciin na simsak un, he he..), ahi zongin kei pen lawm leh gual min nangawn sawtpi a ciamteh theilo, mun min leh khua min zong sawtpi a ciamteh theilo ka hih manin tu in lai tawh gelh kei leng maimang mai ding ahih manin cihtaak ta kei leh ka siambang in lai tawh kem ning ciin mit kham pipi in ka hanciam hi. Laigelhpa khat in, “Numeite in amau sanga a kithupi bawlzaw, a kikin bawlzaw na’ khat peuhpeuh a hazat uh theihsiam huai a, a ngeina hi,” ci a, hih lai ah numei a cih ciang a ngaihno, a zi a genna hih tuak hi. “Tua manin ka zi in phunlo paulo a ka laibu gelh hong zawhsak manin ka lungdam hi. Amah sang ka kinbawl zawk dai dide a a hazat siam manin ka pakta semsem hi,” ci hi. Tua pa in kum 10 sungin laibu bu 10 val hawmkhia zo hi!\n1. Why America? Bang hanga America thupi bawl tuam se. Bang hanga America minthang diak se hiam?: Bang hanga America thupi se hiam? Bang hanga Amerika kici lo a America kici hiam (ci leng bel Zolai gelh dan ding tuamtuam a ngaihsunte buai pah lian ding hi). Bang hang a ‘kei ka hi’ a kici khempeuh in America zuan se hiam? Bang hanga a nei leh a hau masa peuhmah in America lunggulh masa uh hiam? Bang hanga Zomi te America tung hiam? Bang hanga mikangte Zogam ah hong pem lo a, Zomi te bek hilo leitung minam khempeuh America ah pem nuam uh hiam? Bang hanga gamdang kumpi peuhmah in a tate sangkahna dinga America tel masa hiam?\nTu laitak India Prime Minister Manmohan Singh tanu te America ah om hi kici hi. Sangkah in nasem in tengsuak lel uh hi. Singapore a biakinn lian bel leh pawlpi mi tam nei bel City Harvest Church kici a, tua ah a pastor pa uh zong a zi leh tate US ah om sak in amah in CP te lenna gam ah pastor sem hi kici hi. Tua mah bangin Zomi lak ah zong a khuamu masa, a hau masa, a khuasuak masa te in leitung minam dangte mah bangin US mah tate khanna ding, tate sangkahna dingin hanciam uh hi. Tate itlo kuamah omlo hiven maw!\nTua zahta a thupi America hi. Thupi sa lo i om khak leh zong phamawh kei. Ahi zongin ka neu thumangmawh a la khat ka phawk om – “a omlai teng kuamah ngaih loh teng.” Leitung mihau, mipil, misiam leh khua mu masa, mit keuh masate in thupi leh belhtak a sak uh gam nuam hi a, a na zuatna gam uh ahih manin ei ngaihsutna leh amau ngaihsutna a kibanglo, “sangkahna kibanglo ci mai ni.” Kei zong ka muhna ciangciangah thupi kasak nai loh hang thupi asa te thupisakna a muhpih nailo hi kha ning ka ci hi. Zomi Nam Ni kikhopna ah nungak melhoih muh zial bang hilai a, Khuado Pawi ciang tonpih tutpih theihna dingin a lungsim tawngah kullut (bu bawl) kullai bang ka hi hi.\n2. Vanleng tung pan America kimu: Cingno te lenna gam ka nusiat zawh uh nai 10 valta, tuipi leh meipi bekbek a kimuh zawh zong sawt zo, lamet loh in leilak hong kidawk a, mual leh guam ahi cih a kitel ciangin vanleng sunga vanleng lampi lahna Navigator ci uh hiam aw ka et leh Canada gam a kigalmuh na hi leltak hi. Canada pen ZONET pu Pa Gin Mang te tuallenna gam hi. Vancouver khuapi tungsan ding khawngah ka len laitak un, ‘vuk kiatna leh huihvot nung hiauhiauna hi’ ci a Taiwan omlai a Canadian lawmte hong gen gam himawk veh ka ci hi. Leitung bup map pan en leng Pu Zam King Mang te huansak tawh kibang ziau hi.\nCanada hoih si e maw ciin ka tutna vanleng tohlet pan ka khuadak laitak in Navigator in Canada gamgi pel suk in USA gamsung kawkta a, a gam hoih dan kilamdang tuam tawh kibang liang hi. Zanglo lian pipi kiphah ziaizuai a, lamzik sau pipi kikhawh zeza hi. Minnesota, Chicago, Detroit, Washington DC, New York, etc cihte khawng hong kidawk a, mun tampi ah Bual tui kicing kimu thei a, America gam thupina neucik ki galmuh ta cihna hi. A mu kha peuhmah in encim lo, a tung kha peuhmah ciah kik hamsa sa, a tengsuak kha peuhmah zongsang akicih pen a lamdang hilo a, ‘a mu nailo peuhmah in a muh nop ding gam thupi hi mawk mah veh e’ ka lungsim in ka ci hi.\nMinnesotta kipel suk, Wisconsin tung khawng a kitun ciangin mual leh tui kituahna ‘Beach’ a cih khawng uh kigalmuh in a hing dipdep leh a dum kiaikuai sing leh tui te etlawm pha diak a, Milwauke khengsuk vangvangin Detroit vanlengtual ah tu dingin ka kithawita uh hi. Meipi kai ahih manin Detroit khua sung kimuh theihna tamlo a, meipi lak ah vanleng niamsuk diaidiai in meipi a phul ciangin kisinggawp ahih manin ka pam a tu mikang nungak melhoih mahmah te (Zolia te zaha hoih bel hi kei uh) awng khia kha uh a, “awiiii……..” mah ci vangvang sam uh hi (tua tak ciang mi tampi in amau lam en duamduam uh)! A lauh ot uh lamdang a sa hi diam, ahih kei leh Zopau a ‘awiiiii…’ a cih khiat vengvang uh lamdang a sa uh hizaw diam, thei khang.\nDetroit khua pen tu nung deuh a Ph.D. (Political Science) ngah Lia Dimkhek omna khua hi. CP te lenna gam pan ka dinkhiat ding laitak in tua thu hong kithang ahih manin ka maingal tuam mahmah hi. Vanlengtual ah hong na dawn kha tam bang ka ci kha lianga, ka kideihpiak tazen hi, lawlawm song. Hong mawhsak kei un, ‘kong na dawn ding uh hiam, i kimu thei diam?’ a ci zong om kha mai thei ahi, no theilo, he he….\n3. “Welcome to America”: “Welcome to America, and we wanna show you the city” ci a thu pulakna ka zak khit uh ciang Detroit khuapi tungah vanleng tawmvei vial len kawikawi a, lampi siangtho tak, moto Bawng hon banga kizui ngetngat, inn tampi khuaibu banga kigual tiltel kimu thei hi. Vanleng tual mahmah kidawk nailo a, luipi tawh a kibang tui kicing deda kimu den hi. Khuapi tungah lengleng in a kiu khat ah khuapi beita cih ding ciangin vanleng pei in lei zutkha a, a kha kising in, a awm bing heethaat a, America leitang a kitung hi lel tak hi.\nCingno te lenna gam bangin vanleng na tam mahmah lo a, lamdang ka sa hi. America pen thupi lua mahmah ding, vanleng zong tam mahmah ding, a mun zong siangtho mahmah ding cih upna tawh tung ka hih manin ka upmawh bangin mu pah zuahzuah lo ka hih manin lamdang ka sa sim hi.\nAhih hang a pam lam ka tai phei uh leh ka vanleng uh a khawlma in Bawng hon khumkhop mahmah banga kigual vanleng ka mu phei phei uh a, wow… wow… ka cici mai ta hi. America te in leitang lian nei lel uh ahih manin vanleng tual khawng ciil bawl vetlo in lianpi zik deda uh a, a tukna, a lenkhiatna, a koihna cih bangin a tuamtek in mun gam lapipi ah a koih uh na hi zaw hi. Cingno te, CP te lenna gam te ah bel leitang deihzah a zat ding neilo uh ahih manin na khempeuh zek bawlzaw uh hi ding hi.\nA kah toto America – 2:\nSuahtak na ut hiam? Na dikna (rights) na gum nuam hiam?\n4. The Land of the free, and the home of the brave: Leitunga ah a hau masa, a pil masa, a hithei masa peuhmah in tate sangkah dinga a sawlna gam uh America hi mawk hi. India gam ah Zomi tampi tenna North East India pan nu leh pa in amau hihtheih khomkhom in a tate uh Shillong, Delhi, Bangalore, Mumbai (Bombay), etc te ah sangkah dingin kuankhiasak uh hi. Nu leh pa hihtheihna tawh kituak in a gamla tungzo deuh om a, a gamla tungzo lo zong om veve hi. Tua banga kitaitehna leitung ah America a tawpna hi. Mite tun theih tawp hi.\nBang hang hi ding hiam i cih leh America pen mihingte suakta taka nuntak theihna gam, hangsan taka thudik thuman a kigupna gam, a hoih peuhmah a kithupi bawlna gam, ‘the land of the free and the home of the brave’ ahih man hi, kici hi. A tom in gen leng American Dream na delh theihna gam hi. Mihing khat in a nuntak sunga a hih ut penpen a hih theihna dinga suahtakna a neihna gam hi. Khut kihensak lo, kam kihumsak lo cihna hi.\n5. Detroit ah nai nih sung: Vanlengtual ah mikang, mivom, misan, mieng, a tuamtuam kileh mai’mai’te lakah kei zong vandak kawm ka lu hen’toin ka pum ka tholh phei a, ka khe khaito in ka khut ka vik phei a, ka mailam saupi en in ka pute inntual tung bangin ka vandak pah gaga sam hi. A dung leh vangah nektheih namkim, muhtheih namkim, aw…. nuam tei ei….. Taklam hek leng vanleng bebek kigual demdam, veilam hek leng mikang nungakno Zolia te zaha hoih phialphial nui hiuhiau a tukhawmte…, a thau a gawng, a khang a moi…. vanlengtual zong lianzo sa lawmlawm ing. “Tunkim ni hiam?”*** kici phial takpi hi!!\n[*** Nidangin sanggam …..te pawlkhat khua neu pan Phaipi (Imphal) ah zin uh ci, Phaipi khuasung a tun uh ciang mihing tam sa lua, amau khua lamah Kikhoppi khawng ciang bek a mipi tam ahih cianga “Tunkim ni hiam?” ci uh hi ci. A khiatna pen mi tam sa lua in Kikhoppi om a, Kikhoppi tunkim ni hiam cihna hi. Shillong omlai lawmte hong hilh hi.]\n6. Detroit pan DC ah mithau mahmah khat tawh tukhawm: Shillong sangkai lai in mi thau piante (a diak in nungak) kimu leh ‘a nu leh pa in vakzo ahih manin hampha uh hi’ ciin lawmte tawh ka holim ngeingai zel uh hi. Tua pen ko Mizogam pan khangkhia te cimphawng hi a, a taktak zong hi tuanlo hi.\nDetroit vanlengtual ah vanleng tuang dinga ka kigual dimdem uh leh ka nung pek vuah pasal thau pha mahmah khat zong hong kigual a ka pianzawh ka mi muh lak pan lian bel lai dingin ka um hi. Vanleng sung ka lut tak uh ciang ka tutna kiangah hong pai pheiphei a ka kiangah hong tu mawk hi. Kalai, kalai! Ei bel mikang gam kizin hi mawk ahih ciang mikang nungak a hoihsim hiu hiau khat khawng tawh tukhawm leng kidah hetlo ding kimlai…. huiha. Nai nih sung ka pianzawh mihing ka muh lakpan a lianbel tawh tukhawm in leitunga thunei penpen President Bush inn kiang ka tung sam hi. Tua pa liat dan pen pasal nih in kikawi zo lo maithei hi. “Muhnop” i cih pen mihing zong na hi veve mawk ei guai.\n7. Pa Thawng leh Nu Kok in hong dawn: A kah toto America vanlengtual ah Free Phone service om ding ka sak pen na omlo a, omlo ahih manin phone card USD 10 tawh ka lei leh local call khatvei, international call khatvei (‘hello darling….’ kici man bek) bek mah kizangthei a, bei ziau hi. Vanlengtual pua lam ah USD 10 lei leng local calls 20 val, international call zong …. I miss you… cih khawng zong kigen man thamtham hih tuaks. Tua manin ‘land of the free’ ah a free tam mahmah khollo tawh kibang. Theitel sam keng, kan lai ni.\n“Pa Thawng, cidam in Dulles Vanlengtual hong tung ing ei” ka cih leh Pa Thawng in, “tawmvei na ngak pak aw” hong ci a, khuaphelep sanga manlang zaw in hong tung in ka gei a nungakno thum amau dawn ding ngak-a tute nusia in vanlengtual pua lam ah ka kisawnkhia uh hi.\nLamdang kasak mahmah pawlkhat pen van sawnna ding leng (trolley) saap kul (hire, paid); police, customs checking omlo; hong dawn dingte ngak kawma tutna ding tutphah kikoih se lo; mikang gam zin ciin mivom vive kimu den! Vanlengtual a nasemte bang India mi hileh kilawm (vai mel) tam mahmah. Pasal papi khat a tha hoih mawhlo, a mel zong Asian, a ngo pian khat in hong enen hong enen a, hong ngai pian ahi tam maw ka ci hi. Tun ka nungngaihsut kik ciang Zomi te melhoih hong sa hilel lo diam ka ci mai ta hi.\n8. A lungzuanhuai zan khuamial: Pa Thawng leh Nu Kok tawh vanlengtual pua lam, amau moto omna lam ka zuat uh ciang nitak khuazing ding kithawi ta a (America ah ni tum hak mahmah hi), airport transport car tung pan ka kum khiat uh ciang vanlentual mai ah moto a dim a kiphah zeizai ka mu a, tua lak ah Zomi te moto zong bangzah hiam na om mawk hi. Topa in Zomi te hong lamsang a, Amah eite tungah hoih hi ka ci nuam hi. Tua banga moto khawlna lam zuan a ka pai pai laitak un khua hong zing deuhdeuh a, vanleng tung pan Washington DC leh vanlengtual kim leh pam teng akimuh theih bangin khua kimu nawnlo hi. Lungzuanhuai a, lungleng huai hi.\nTua sanga lungzuanhuai zaw zan in hong ngak a, gen khiat ngam loh lungzuanna tawh ka kidim hi.\nPa Ngocinthawng pen Pu Vumson, Ph.D. nau hi. Pasian thupha sanga ka laisimna ka zawh ciang a’ lungdamna leh hong pahtawina a ‘ka behpa hi teh’ hong cih kiau hanga kei naupangno lawpna leh lungdamna tawh kidim a ka omlaite ka phawk a, pupa theihloh vaigam IIT Kanpur ah lungzuang taka ka omlai a thanuamna leh lametna saupi hong piakte ka mangngilh kei hi. Ahi zongin maitang kituah a ‘lungdam’ cih kammal bek zong kiho thei nawnlo ding cih ka ngaihsut kholh ciang kua theihloh in inn tun ding ka kihta mahmah hi. Tua lungzuanna in vanlengtual leh inn kikal gamla sak sem a, hih lai ka gelh ding zong ni tampi in ziakai sak lailai hi. Inn ka tung takpi uh a, amah na omlo hi. A innlui Riverdale ah ka hawh a, amah a tak in muh ding omlo a, a maan (photograph) bek mah muh theih dingin kisuang a, ngaihsutna kicing neithei ciang adingin lunglenhuai khuangaih huai hi. A tupa Otilio mopawi New York khuagei New Jersey ah ka pai a, amah na om tuanlo hi. Hih bang hun thupi ah a pu in a tu uap nuam dinga, a tu in zong a pu phawk dingin ka ummawh hi. Ahi zongin Topa gelna kinial theilo cih i Lai Siangtho ah i mu hi.\nZomi te’n amin i theih masak, i min ding leh i mailam ding ama hihtheih ciangciang ah a khual, a sem leh a hanciam hi a, maitang kimu a kam kumkhawm dingin ka lunggulh penpen na hi tawntung hi. Ahi zongin mihing gelna leh mihing bawlpa gelna kibang lo a, i nuntakna zong Ama khut sungah om ahih manin Ama hunzeekna kiheithei vetlo hi. Topa kiangah leitung gimna haksatna leh dahna kahna te phawk nawnlo in hong khawlsan a, khamuang takin a kha tawldam hen.\n9. “Buhsih leh Sa” mah lim penpen: Zomi te in “Buhsih leh Sa” mah lim kisa penpen hi. May 20 ni Nikhat pumpi makhelh dinga ka leng vangvang zawh uh ciang kimakhelhzo takpi a, ahi zongin gilpi sungah antak tam nawnlo hi ding hi. Zomi te an mah kiduh pen hi. Tua nitak inn lum ah Buhsih leh Sa mukvun nel pian-a ka nekkhop taktak uh bel ‘dam man om’ a cihte uh hi a, ken bel ‘America zinman om’ ka ci hi. Zogam thak ah Buhsih leh Sa na omzaw thamtham a,\nVaimim ciim zong khamzo lo,Gatam ciip bek mah petpet ing,cih tawh kilehbulh lian hi.\nA kah toto America – 3:\nNa vengte it in. Nang na ki it bangin na vengte zong it in. Vengte tawh kido sangin khua sagih tawh kido ding tel-huaizaw……\n10. Ka vengpa uh leitungah thunei pen hi: Leitung ah a kithupi sim mahmah khat pen ka vengpa uh hi. Ka vengpa uh hih ding mipil, misiam, mihau, khanglui pau a ‘kei ka hi’ a kicite kituhna thupi hi. Tu laitak a ka innvengpa uh President Bush pen tukum November kha ciang a thalaih ding kitel dinga, mai kum February 2009 ciangin a thak in hong laihta ding kici hi. Tua ka innvengpa thak ding uh kituh in America gam mi minthang mahmah thum (tu laitak) John McCain, Hilary Clinton leh Barack Obama te mipi mai ah kinial in, ‘kei hoihzaw ing, kei siamzaw ing, kei semzo pen ning, ken no haksatna thei pen in, ken na haksatna uh hong huhzo pen ding hi ing…..’ ciin kidem keei uh hi. Ko ka thupi hetloh uh hang ka invengpa ding uh kituh in mipil tampi a buai den hi keei sam ei. Zomi te’n – ‘kei a bu’, ‘kei a uk’ ci-a tungnun kituh sang thupi zaw in um veng aw!\nJohn Mc Cain lah Vietnam gal kido lai, 1970’s hun a galte in a mat, galte thonginn sungah a kum kum a khumcip uh hong suakta kik hi a, a vanleng a kapkhiatsak lai vua tuipi tungah puanpi (parachute) tawh a tuaksukna ah a nakguh leh a khut khe guh kitante hangin America te lungsim ah ‘gam leh nam adinga thuakpa’ cih khat nei uh a, it in zahtak uh a, thupi sim mahmah uh hi. Ahi zongin kum 71 a pha khin galkap lui khat pen a cidamna, a thahatna leh a lungsim a hiam lai taktak diam cih mipi lungsim ah tawikhai bangin ki penglip deudeu hih tuak.\nHillary Clinton leuleu lah a pasal hanga minthang bek hilo, amah mah zong Law a siam man bekbek a minthang leh mihau innkuan hi a, Politics pen a innkuan mehtui limpen uh hi. Zomi pawlkhat in kawl ngapik kihello a annkuang a lui nawnloh dan in Clinton te innkuan sungah Politics genlo in ann kham cih om ngeilo kici hi. Ahi zongin mipil leh khangto gam gamthupi ah numei lawmlawm ko innveng a hong koih ding uh kisuanglah (kawlgam suak Zomite in ‘aana’ na cihte uh) in tukum November ciang kihello dingin khentat ta uh hi leh kilawm. A numei lungsim a suah taktak leh kum 2012 ciang bel hong tho kik ngiainguai mai tam maw, ‘numei gal zawh’, ‘numei gal lelh’ cih khat om hilo hia?\nBarack Obama leuleu bel a pa Kenya mi, a nu Hawaii mikang ahih na hang khawng leh a vomte a cih uh black decendent hi a, tua bek hilo in apa pen maituamte Muslim hi a, ama min laizang zong Hussein hi kici hi. Tu laitak thupiang tuamtuam leh 9/11 zawh diakdiak maituamte pen America te in a pahtaak mahmah loh laitak ahi tam maw. Ahi zongin amah pen thugen siam, mipi lungsim zo thei, Singapore lawmte khat cih dana a ‘lawng sau’ ahi tam maw…. kah toto mawk hi. “Democry i cih zong khatveivei a pil pen, a siam pen kiteel hi tuanlo a, a haiteng a tamzaw zong hi thei veve hi” kici hiven maw.\nKa innvengpa ding uh pen November kha ciang kitel pan ding hi, na mitsuan ciat leng hilo dia.\n11. Memorial Day niin…. :\nA kah toto America – 4 :\nZomi te in bang i ciamteh hiam? Bang hihte i thupi bawl hiam? Kuate i phawk hiam? Gam leh nam ading nasemte i pahtawi hiam?\n11. Memorial Day niin…: America te in a galkap hangsan te uh, gam leh nam ading a nuntakna, hinna, a thahatna leh a melhoihna, a khangno hun khempeuh a piate zahtakna in a site phawkna, a dam lai, a semlaite thapiakna in Memorial Day kici na nei uh hi. Galkapte Phawkna Ni cihna tawh kibang hi.\nVietnam gamah communist kiukna a lut ding dalna dinga America in a galkap tampi sawla kidona ‘Vietnam War’ a kici in mipi lungsim lawng mahmah lai a, tuma kum sawm val lai pek pan US President kitelna ah zong Vietnam galkuante min hong kidawk den hi. Tunai a President Bush seppih Colin Powel zong Vietnam galkuan khat hi a, mipi in zahtak mahmah uh hi. Vietnam ah Democracy a om ding deih in a galkap tampi sawl mah leh, guallel in ciah kik uh a, ahi zongin Rambo film ah bel guallel lo uh hi.\nHih Memorial Day ni pen kumpi zum khempeuh kikhak a, mun tuamtuam panin galkap lui te in amau Bike nam tuamtuam – Harley Davidson, Enfield, etc te tawh hong pai in Washington DC ah lampi zuihna (bike rally) nei uh a, muhnop hi, muhnop himai. Kei bang Harley Davidson khawng a taka ka mit tawh ka khatvei muhna ahih manin muhnop kasa a, thupi kasa a, ngaihno te tawh kipuak hialhial na dingin ka iplah hi. Amau galkap luite bel a zi te uh tawh kipua pahpah in, US flag leh amau galkap kipawlna uniform silh in kizui ngetngat uh a, muhnop mahmah kasa hi. A lamdang mahmah khat pen gam itna, gam ading phawkna lianpi a kingaihsun hi mah leh mivom sang mikang kitam muh zaw thamtham a, mivom kimu mello mawk hi.\nTua Bike te tungah tuangin maan ka kizaih a nuam kasa mahmah sam hi (a parking mun ah), naupang kimawl bangin. Amau a bike neite bang maan kilakpih ding cih ciang lungdam siam mahmah uh a, a puan-ak tung vua “Freedom is not free”, “Nam Knights”, “Some Give All”, “Rolling Thunder”, etc cih khawng a kigelhte a dawkloh ding lau hileh kilawm liangin ki pose uh hi. Tua lai kigelhte dawksak nuam uh hi. US kumpi in zong zahtakna lianpi pia in amau adingin nakpi takin hun hoih bawlsak in thupi tak in galkapte – gam leh nam adinga tha leh ngal nuntakna piate pahtawi uh hi. Zomi te lungsim bang America ah zong na om thamtham hi.\n12. John F. Kennedy hanmual ah ka hawh leh:\nA kah toto America – 5: Kennedy Hanmual ah: 12. John F Kennedy hanmual ah ka hawh leh: A thugen minthang vangvang ka phawk hi. “Ka gam in bang hong pia ding ci masa loin ken ka gam ading bang pia masa ding cih kidong zaw in” cih a hanmual ah kigelh a, tua mun ah ka hawh kha hi. A mikang kam in –\n“My fellow Americans: ask not what your country can do for you – ask what you can do for your country.\nWhether you are citizens of America or citizens of the world, ask of us the same high standards of strength and sacrifice which we ask of you. With a good conscience our only sure reward, with history the final judge of our deeds, let us go forth to lead the land we love, asking His blessing and His help, but knowing that here on earth God’s work must truly be our own.”\nUS in President tampi a neih lak pan Lincoln leh Kennedy banga mipite thupi ngaihsut mahmah tuam na tam hetlo hi. Tua banga a thupi sim mahmah uh Kennedy pen galkap hanmual minthang Arlington National Cemetry, Washington DC ah om a, kumsim in Memorial Day ciangin mipi a tul a simin na veh in na en hamtang uh hi. Tua zaha minthang President pen kua tawh kibang ding hiam ciin ka American lawmpa ka dot leh, “Elvis Presley minthan zah mah in a minthang hi” hong ci hi. Kennedy pen President bek hilo in celebrities status a nei hi mawk hi. A birthday ni a Marilyn Monroe “Happy Birthday” sak thu zong a minthang himawk hiven.\nA hanmun ah mei kihal in, meikuang leitung beidong a mit nawnlo dingin kikuangsak a, a khanglam ah ama thugen minthang pen (a tungah i gensa pen) suanglaipi tungah ki at hi. Kennedy galna hun a zangnuamte leh a meikuang gei ah a ding dingin mi kigual diudeu a, khat khit khat kipai deudeu hi. Keizong a gei ah ka kigual a, ka hun hong tun ding ngaklah in ka khuadakdak kha liang hi. A meikuang mun ka tun ciangin ka gallam pan Pa Thawng in maan hong zaih in, tua bek mah ka kep ding ka ciahpih theih hong suak hi.\n13. Theihloh galkapte hanmun (“Tomb of the unknown soldier”): Kennedy te hanmun veilam ah pai phei in, lui i kan khit ciang a gal mual ah kahto leng a kithei khalo galkapte hanmun kici khat om a, tua mun pen America te in a thupi sim diakdiak khat uh hi. Gal sungah galkap a si, ahi zongin a luang a kimulo, a sihna mun a kitheilo, pawlkhat bang amau si maw hing maw cihzong akitheilo zah donga kimu kik nawnlo leh a thu akithei nawnlo hi a, tua mun ah bang lai kigelh hiam cih leh :\n“Hih lai ah Pasian bek in a theihAmerica galkapthupina khempeuh tawh kipahtawi inkisial hi”\n“HERE RESTS INHONORED GLORYAN AMERICAN SOLDIERKNOWN BUT TO GOD”\nHih a kitheinawnlo, a kimukiklo, a kiciamteh kha lo leh a tangthu uh a kithei zom vetlo galkap si te zahtakna minit 5 halta khawngin pia zom ziahziah uh a, i lungsim hong lawng mahmah hi. Tua zahtakna i piak laitak in i khut i awm ah koih ding, tangloin ding ding, kuamah a tu omtheilo ding, tua zahtakna piak a kipat khit nak leh a zoh mateng kuamah ciah khia theilo ding cih dan in zuihding ngeina khat nei uh hi. US gam hutna dinga a nuntakna uh a piak lam uh kithei, ahi zongin amah kua hi hiam cih a kitheilo khempeuh zahtakna a piak uh thupi kasa hi. Ka lungsim ah America galkap hi nuam sing maw ka ci phial ta hi!Tua zah in a i lungsim hong zo mawk hi.\nA lamdang mahmah khat pen hih hih National Cemetry ah zahtakna a pia, i Zongeina in gen leng Dai Hawh khempeuh lakah mikangte (whites) tam bel a, mivomte (blacks) tawm mahmah in, a dangte pen khualzinte (tourists) hi deuh uh hi. Tua man in ka lungsim ah America a it taktak, a khual taktak, a zuun taktak nuam pen mikangte bek mah hi hiam, ahitam maw ka ci hi. Nuntakna pia ngam pen tam kha inteh, ahi zongin gam it taktak leh a zun nuam taktak pen a si ngam zah hi khollo ahi tam maw ka ci hi.\nZomi i it taktak leh i zun ding, i khoi ding mah hilo ding hiam cih hong phawksak mahmah hi. It ding, kem ding, khoi ding, zahtak ding….\n14. A dang khempeuh ah zong pak khat leh America flag kikoih: Hanmual a dang khempeuh pen khuapi khat sung cia mahmah ding mualtam diadua khat sungah kipehmat phial in kiphut a, a gual tangsak in, a kigamlatna kikimsak dimdiam in, a kikim suangneu hiam, singlamteh hiam kiphut dimdiam hi. Tua hanmual suang khat ciat ah pakbawk khat leh US flag khat ciat kikoih a, thupi mahmah ka sa ziaizuai hi. Tua mun ah pak a kizang khempeuh moto puak za bangzah apha tam aw! US flag bawlna dingin puanthan meter tul bangzah a kikhui tam aw!! Zomi khempeuh puansilh silh khat ciat cingzo phial lo diam?\n15. Numei galkapte phawkna: US numei galkapte zong na thuneu hetlo uh a, pasal zah ahi zo kei zongin nakpi takin galdona leh gamsung hutna ah na nasem uh hi. Tua banga a gamkuanna uh a tuamtuam – Vietnam, Korea, Afghanistan, US suahtakna ding kidona, etc ah a sepkhiatte uh pahtawina, phawkna leh zahtakna in Museum khat bawlsak uh a, thupi kasa mahmah hi. Galte mat a suakta kikte tangthu, galkap sungah a lawmte a khuaite tangthu, a gualzo te gualzawhna thu cih bangin a kigelh, a kigen, a maan tawh kilak cih bangin om zihziah a, NASIA LUA hi mai hi.\nZomi, US pai khempeuh in muh dingin hoih kasa hi. I gam leh lei hutna dingin pasal bek hilo, numei in zong semthei hi cih i muhciat theihna dingin.\n16. Korean War Memorial, Vietnam War Memorial lam ah:\nA kah toto America 6: Korea, Vietnam War Memorial lam ah\nJohn F. Kennedy, US President a suahni in mipi maiah a thugen masak penpen, US in “pay any price, bear any burden, meet any hardship, support any friend, oppose any foe, in order to assure the survival and success of liberty,” na ci giap hi. Tua in Vietnam kidona piangsak hi kici thei hi.\nCiamteh ding, phawk dingin a hoih mah hiam thei khang, kido thu, kisim thu pen mihing lungsim ah kiciamteh den hi mawk a, lungsim bek hilo, singkung suangtum nangawn phut in a maimang ding kiphallo hi zen hi. Lamdang cip.\n16. Korea, Vietnam War Memorial lam ah: Leitung galpi khatna pek pan THU tawh akidodo khin leitung pen thauvui thautang tawh kipelh theilo a, kilemna, kihotheihna leh kithutuakna a om theihna dingin hinna tampi in sihna thuaklawh hi. Communism leh Democracy aki nawkna mun peuhmah ah a THU bek a kinawk hilo in a mi, a sa bek thamlo thauvui thautang leh gal leh sa kineihna tawh kinawk in, a zo a om mateng in beilo hi. ‘Ki akgual khen’ cih tamlo a, a lel zawzaw a kihingpiakna (surrender) leitung hi.\nTua banga US in Democracy tangko a, Russia in Communism a tangkona leitungah amau gel mah hong kimaingat in – luidung, mualdungah a kimuhna peuh vuah hong kipumbawh pahpah ta uh hi. Tua banga kibawhna gam nih – Korea leh Vietnam hi. Democracy hoihzaw, Communism hoihzaw a kicih tuah uh ciangin deihna kibanglo pen Zomi te mah bangin hong kilang neih pah gaga uh a, pawl kikhen in, khen tuam kisuah pahpah hi.\nJune 25, 1950 kum a South Korea ah kitelna om pen North Korea in thukimpih lo ahih manin kitelpha kik dingin ngen a, a ut loh ciangin N.Korea in S.Korea sim phei pah a, kidona piang hi. USA in S Korea singkhuah puak behlap in, Russia in N Korea singkhuah a puah behlap ciangin kidona mei hong am semsem a, July 27, 1953 ciang kilemna neih ding a thukim mateng uh kidona kisumit zolo hi.\nKorean War Memorial munpi ah “Freedom is not free” cih suangpek lianpi tungah kigelh a, a gei ah Korea galkapte lim tua laigelhna lam zuana pai bangin bawl uh hi. A khiatna pen galkapte in “freedom” (suahtakna) lam zuan in pai uh a, pawlkhat lampi ah si in, pawlkhat a mun tung hi cihna hi kici hi. A mun ah et ding pawl hi, ahihna zah in gen siam lo ding ihih manin tua zah ci phot ni.\nA minthang penpen leh tuhun khangthakte in i theih bat nai pen Vietnam war hi a, 1959 pan kipan 1975 a bei pan ahi hi. Rambo I, II, III te ah kilak a, ahi zongin a tak tawh kilehbulh linlian in (limciinna sungah bel) Rambo in zo den hi. A taktak in bel tuni tanin America te in na a sak mahmah uh Democracy deihte guallelhna kido ahih man hi. Korea banga gualzo pah ding kisa kimlai galkap 60,000 kiim a sih zawh ciangin zong zawh ding lamet omlo ahih manin minsia takin kipiakhia, kidawkkhia zaw uh hi (withdrew cih kammal zang uh, surrender cih kammal zang nuam kei uh).\nVietnam gam pen Leilu (north) leh Leitaw (south) lam gam ciin North Vietnam, South Vietnam kikhen hi. Leilu lam pen Communist gam hi a, leitaw lam pen Democracy gam hi. Leilu lam makai pen Ho Chi Minh hi a, Sen minam hi (Tu laitak Sen kumpi Hu Jintao tawh a innkuan min a kibang hi, Ho = Hu. A Senlai awsuah ah Haw ci-a ging lo in, Hu ci a ging ding hi). Russia gam tawsawn N. Vietnam in US tawsawn S.Vietnam gambup uk nuam ahih manin gal kido a, leitaw lamte in lel uh ahih manin ahuh dingin US galkapte hong pai hi.\nUS galkapte hong tun tak ciangin Ho Chi Minh in tuma kum 20 hunlai a France kumpi Vietnam gam nusia dinga a hawlkhiat lai vua a gensa mah US te kiangah genkik in, “US in kum sawmnih kido ding acih leh kum sawmnih kidopih ding, kilemna deih a kilem a ut uh leh tuni nitak lam nitum ma in niangtui dawnkhawm dingin niangtui sai ah ka zawn ding hi,” ciin na genkhol hi. A gen bangin kum 25 sung khawng hong kido takpi uh hi. Kido khit cianga US kumpi ciamtehna ah ‘a guallel mah hizaw mawk hang ei’ cih hi mawk hi. A thu saupi omlai…. gen khin zo pak kei ni.\nHih kidona ah US in galkap tampi a khuaite “suahtakna dinga nuntakna piate” ciin VIETNAM WAR MEMORIAL mun ah suanglaidalpi ba’ng tungah a min uh gelh in gual diudeu uh hi.\nHih Korea leh Vietnam galkap phawkna mun pen “Memorial Day” neih sim a galkap tampi Dai Hawh na mun leh Jerusalem kulhpi geia Kahna Bang kici mun ah khitui luang ziahziah banga pasal takpi khitui a luan ziahziahna mun hi mawk hi.\n9/11 zawh diakdiak US mipite in suahtakna ‘freedom’ a thupi dan, kilemna peace a thupi dan tel semsem uh a, tua manin galkap site zahtakna uh khang in, kido hanga kilemna om thu tangko saan uh hi.\nBut, lets remember this: “freedom is not free!”\nA kah toto America 7: Lincoln Memorial, etc\n17. Lincoln Memorial: US President 16na Abraham Lincoln phawk tawntungna dinga kilam innpi pen Lincoln Memorial kici hi. Washington DC khuapi sunga National Mall kici mun ah kilam hi. A geel Henry Bacon hi a, a lam a bawl Daniel Chester French hi in, a za nuh Jules Guerin hi.\nHih mun pen Martin Luther King, Jr., in August 28, 1963 kum a March On Washington for Jobs and Freedom hunlai a a thugen minthang, “I have a dream” (“Ka mangmat khin hi,” ahih kei leh “Ka mangin mukhol ing,” “Mangmat zo ing”) cih thu a genna mun hi. Tua a mangmat khit thu pen mivomte in suahtakna ngah ding, mivom mikang kideidanna om nawnlo ding, ci leh nam a kideidanna bei ding, America ah minam khempeuh liangko kikim ta ding hi cih ahi hi.\nTua thugenna ah mihing tul zanih bang kikhawm a, a vom a kang kihel hi. Tua thugenna in President Kennedy lungtang lawng mahmah a, suahtak ding, liangko kikim ding a deih mihing tul za tampi US khua tuamtuam gam tuamtuam pan hong kihel kei leh makaipa a lungkiat ding lau uh hi ci phial hi. Tua thugen pen US khangthu ah thugen hoih penpen lak ah kiciamteh a (2002), a thugen lai a a dinna suangphah zong kum 2003 ciangin kiciamteh hi. Kum 2008 ciang in a khatveina dingin Barack Obama US President kitelna ah kihel thei dingin kilamto zo hi kici hi.\nTua zahta a mipi a hup thugenna mun pen Lincoln Memorial hi.\nA omna: Korean War Veterans Memorial,Vietnam Veterans Memorial gei mualtungah kilam hi a, Greek hunlai a Doric temple kici te tawh kibanga kum 1914 a kilam hi. 2005 kum in mihing tulza 30 (3 millions) val in veh in, en uh hi. National Park Sevice te kepna nuai ah kum 1933 pan in omta hi.\nA kigelh laimalte: A khuam 36 pha a, khuam khat tungah tua hun a US gam state 36 te min khat ciat tuang hi (tun bel US ah state 50 pha ta). A sungah Lincoln lim lianpi in tungman leh buan, bilat lei tawh kibawl a, tutphah tungah kitu sak in a khut taklam khuttum a, a veilam khahkol hi. A lu tung san ah hih bangin kigelh a:\nIN THIS TEMPLEAS IN THE HEARTS OF THE PEOPLEFOR WHOM HE SAVED THE UNIONTHE MEMORY OF ABRAHAM LINCOLNIS ENSHRINED FOREVER\n(Hih innpi sungah\nA hotkhiatsa a gam lehMi khempeuh lungsim ahAbraham Lincoln phawknaKiciamteh tawntung hi)\nA innpi leitaw lam kiu ah (south end corner) Gettysburg address kici, Lincoln thugen minthang penpen, “government of the people by the people for the people shall not perish from the earth” cih pen kigelh hi (Mipi ading mipi kumpi mipi vaihawmna hih leitung pan bei ngeilo ding hi).\nMilim tuamtuam – vantungmite (angels) limin thudik, thumaan, truth gualzo cih lahna; America leilu leh leitaw gam kido pan kilemkik hi cih lahna lim; leh silate suahtakna ngahta hi cih lahna limte zong ki at hi.\nAlim omdan: Hih lim kibawltawm (sculpture) ah Lincoln pen Kumpi tokhom tungah kitusak a, a khe taklam madawksak zaw in, a khe veilam nunung zaw a, kalsuan khia ding bangin lak uh hi. Khawllo in paizel ding cih lam genna ahi tam maw.\nA mit zeu in a maisuah vak lo a, gim leh tawl hi cih kidawk in, gambup kipawlna innpi Capitol lam en in khuadak sak uh hi. Kipawlkhawmna mun thupi Washington Monument galet in nei hi cih lahna hi. A khut sungah Rom kumpite thuneihna leh thudikna (power and jurisdiction) humcip sak uh a, a tutphah san ah mipite thuneihna lahna ki gelh hi.\nLeilu lam ah Lincoln President asep ni a thugen masa penpen kigelh a, leitaw lamah i gensa….. mipi ading mipi kumpi leitung pan bei ngeilo ding…. cih pen kigelh hi.\nA mi phawkna bek zong hizah a thupi ci leng a mi bangzahta in a thupi tam?\nA kah toto America 8: The White House, etc\nLeitungah mihing tenna inn minthang pen hih inn hi a, a kiangah pai a, a gal pan ka et niin ka lungsim ah a tangthu bang hi ding hiam ciin ka ngaihsun kik a, inn ka tun ciangin a tangthu muh theihna ding laibu ka zonga, ka muhna pawlkhat pan hih inn pen kum za nih vala upa ahih lam ka thei hi.\nKum zanih bang beisa a kilam hih White House pen US president inn hi a, a nasepna munpi hi in, a nuai ah a sem pawlkhat nasepna mun zong ahi hi. The White House pen ka omna uh pan minit 15 sung khawng bek in kitung ziau ahih manin ka innvengpa uh ka ci mai hi!\n1792-1800 kikal a kilam hih US president inn pen 1814 kumin British tawh kido lai in kihal sak a, a kanglo khempeuh kipuahpha kik in, a za zong kinuh kaang kik a, white paint kizang, tua manin a min “The White House” cih kipia hi. Mei katna vom khempeuh kinuh kaang kik mana Inn Kang kici bek hi masa lo a, tua ma in zong a kaang sa hi mah leh aza a kinuh kik zawh ciang mei katsa hihna pan a kilamthak kikna zahtakna tawh Inn Kang kici hi, aci pawl om hi. A ciil pan White House a kicih masakna pen President masa penpen George Washington zi Martha Custis Washington te inn pen White House Plantation kici hi. President hong sep uh ciang a inn lut masakna pen uh amau tenna inn min mah pia suak uh hih tuak!\nA kiang pan gal-et: Kum 2001, 9/11 zawh ciang US gam ah migilo te nasepna hangin suahtakna tampi kihencip a, nidanga White House sung et theih hunte in hong kheng in, a huan sungah kual vak ding zong kikham cip in a kiang pan ki gal-et thei bek hita mawk hi. Dah huai sa’ng. Tua manin kei hawh ni sunsun in zong a kiang nai ah kipai theilo a, a visiting room nangawn uh a pai masa te lut theih zelna hi mah leh kitungzo nawnlo hi. Kei ziakai man hilo a, migilo te nasepna hang hizaw hi, ka ci hi.\nMemorial Day ni ma, May 21, 2008 ni in zong a ki et utna ciang ki en theilo hi mawk hi. Ken bel ‘muhnop’ a kici lak ah kihel ahih cianga, a kongkhak ciang bek lut nuam hilo in, a innsung zong kimu thei leh a ut hiveng. Ahi zongin President pa omna The Executive Residence zong kimulo. Oval Office omna The West Wing leh President pa zi office “Office of the First Lady” kici omna The East Wing zong kimu khalo cihna hi. Moses in Canan gam a galet bang bek hi mawk ei.\nUnited States Capitol: America gambup vaihawm Congress te vaihawmna innpi hi a, Capitol Hill kici na mun, National Mall nisuahna lamah om hi. White House, Lincoln Memorial cihte tawh kigamla lo in om hi. Hih inpi sungah vaihawmna munpi nih North Wing kici leh South Wing kici om hi. NW pen Senate te vaihawmna hi a, SW pen House of Representatives te vaihawmna hi.\nA kiangah kipai theilo ahih manin a mai lampan kigalet a, inn lianpi a paak biabua hi lel a, a tungkhum ah US puankhai 4 kikhai a, a khuam golpipi leh a inn vum kiciang viatvuat vukmual banga pak biabua bek kimu hi.\nNi khat ni ciang Zomi te zong hih innpite sungah vaihawmin a tut hun hong tung sam lo ding hiam (Zogam thak a tung Zomite).\nA kah toto America 9: Zomi makaite\nAmerica ka tun ni pan kipan tuni dongin Zomi makaite thusiamna leh hong deihsakna uh thupi kasa a, kei leltak hong mipi bawl a mi ngeina banga hong hopih, tutpih, ankuang umpih, etc. uh ciangin ka lungdam a, mi banga kamsiam leh mi ading phatuam zong a sem zo lah hilo khat hong thupi bawl uh cih ka ngaihsut ciang ‘hih pen Zomi ngeina a bei nailo, a bei ngeilo ding, a bei dinga zong ka phalloh (kei mimal taka ka it mahmah ngeina) ki itna, kikhualna, kideihsakna leh ki angvanna hi’ cih ka phawk a; Kalvary pan hong luangkhia sisan hanga itna bucing hong kizomsuak zong hi dingin ka ummawh hi. Tua ahih manin ka angtang mahmah hi. Siam in siam kei taleng ka lungdamna genzawh pak ding ahilote genlo in ka om ding kilawm lo a, gensiam takeileng ka siam bang beek a ka pulak kilawm sa in gen kong sawm hi. Kong ‘zawng sing mat’ suk gawp leh zong hong theisiam dingin kong thum hi.\n1. Tg. Dong Khan Khup, President, Zomi Innkuan Washington DC in hong hopih pah: Pu Vumson, Sia Do Kham leh midang pawlkhatte len masakna gam hi cih i theihsa hi. Tua gam minthang leh nuam, Zomi pawlkhat in pilna, theihna, siamna leh gamtat luhek dan thak a tawkna uh, a sinna uh leh a ciahpihna uh America ah nitak tun in Zomi Innkuan DC sumkem Pa Ngocinthawng inn ah tung ing cih a theih ciang Zomi Innkuan DC makaipipa Taang Dong Khan Khup in a phone mekin hong hopih pah a, lampi ah haksatna gimna ka thuak leh thuakloh thute hong dot zawh ciangin ‘cidam in a zang dia dua America hong tung ing ei’ ka ci a, ‘Welcome to America. Zomi Innkuan DC taangin hong muak hi ing’ hong ci a, hih gam ka tun mana a lungdamna thu pawlkhat hong gen khit ciangin kei zong hong hopih mana ka lungdamna ka genpah hi.\nTua bek tawh hunsak lo in ‘bang ciangin hun awng na nei tam?’ hong ci a, ‘tu laitak bel hun awng ka neih laitak hi’ ka cih leh ‘zing nitak ciang DC downtown ah nitak anne khawm leng ciin hong sam nuam hi ing’ hong ci a, ka bil a ka thuzak a takpi mah hiam, ka zakkhial hiam ciin khatvei ka dotkik leh zakhiallo ka hih lam hong gen a, ka lungdamna guntui bang luang hi. Ka lamet bat loh sapna kammal ka zak pen ‘lamdang’ kasa lianga ‘Topa thupha hi’ ka ci hi; khangluite in, ‘Nung lam sabah’ acihte taktak uh himwk ahih manin.\nTawm behlap pak leng. Amah i makaipa Tg. Dong Khup pen tangval lai hi a, a melhoih leh thacing, mikangpau a nungakte in ‘fit’ a cihte uh hi. Vacancy a om leh omloh pen nungakte in theizaw in um ing, kei hong hilh kei! Pilna lamah electrical engineer hi in, a sepna i theihsiam theih dingin gen sawm leng – Washington DC khuapi sungah meivak leh anhuanna gas khempeuh a hawmkhia, a zuak Pepco kici PHI hi. Amau, elelctric meivak hawmkhia in a mekna a tunglamah a khintoh (on) uh ciangin President Bush tanute in zong limlang maiah a melhoih uh enthei pan hi, kici hi. Meivak hawmkhia kei le uh US khuapi a nungak tampi in limlang maiah kizem theilo ding hih tuak hi!\nAnne dinga hong sap nitak in Zomi Innkuan DC sumkem Pa Ngocinthawng leh Nu Cinghzahuai te tawh ama zum (office) ah ka pai uh a, a mun siangtho in inn sang pipi, inn lian pipi tampi om a, US ah internet service lianpi Verizon Wireless zumpi gei hi. A gei ah ka pai phei uh leh ann hong nekpihna ding Hotel lianpi om a, a zom lah FBI Headquaters na hi leuleu in, a pam ah Federal Hall National Memorial kici innpi om hi. Kumpi kikhop lianpipi hih inn ah kinei hi. Tunai diak in Hillary Clinton in US President nomination Barack Obama tungah a lelh niin a campaign officials te tawh kikhopna neiin mipi maiah thugen hi. Ann limtak ka nek khit uh ciangin inn kongkhak tan hong kha a, nipini cianga kimu kik dingin ka kikhen phot uh hi.\nKa nung zakkik ciangin Tg. Dong Khup pen amah leh amah a kiphattawm te pawl hilo a, a nu leh pa minphatna lukhu a khusak, nu leh pa a pahtawi gamtat hoih, laisiam, mipil; Shillong kammal kawm pak leng ‘tangvalte etteh, nungakte etcik’ a cihzah donga mi hampha hih tuak hi. Zomi makai hih bang i neih hampha hang.\n2. Tg. Vung Lian Mang, Secretary, Zomi Innkuan USA in hong hopih: Zomi Innkuan USA makaipipa Dr. Do Kham Kawlgam huihpi nung vil dingin khualzin hi cih US ka tunma in ka thei khin a, ahi zongin amah nung thuap ding makai hoih nei ahih manin lungmuang takin zin hi dingin ka um hi.\nZogam thak USA ka zin thu kuamah zong ka zaksak hi hetlo napi Zomi Innkuan makaite tangzang kasa a, lamet ngam hetloh in Zomi Innkuan USA laiatpi Tg. Mangpi in Tulsa pek pan phone tawh hong hopih vangvang a, “Zomi Innkuan USA minin hong vaidawn ing,” hong cih tanghial ciangin ka pute inntual tung mahmah bangin ka lungsim hong innteek pah hi. Makaipipa omlo ahih manin amah mah in hong hopih ahihna thu zong hong gen a, naseppih dinga ka deih pawl hiveh e (ka lungsimin) ka ci pah hi. Zomi te i kalsuanna ah hih bang kithuapna pen khamuanhuai hi ka ci ngam hi.\nTg. Mangpi pen ka muh ngei zong hilo, aman zong hong mu ngei zong hilo, ahih hang’ apa sia Rev. Paul Thuam Thang hi cih hong gen ciangin Shillong ah Phuitong Magazine ka bawllai vua a pa teekteek in ama khutgelh linlian tawh Zogam Lapi cih magazine ah suahsak dinga hong khak laiip ka honlaitak khawng ka mitkha ah hong kilanga, ka angtang tuam pah hi.\n3. Dr. Do Kham, President, Zomi Innkuan USA in hong hopih: Kawlgam zin hong tung cih ka zak ciang kei mahmah in phone tawh hopih masa ning ka cih laitak ama’n hong hopih masa zaw a, ‘mipil leh miteite pen kihopih masa man ngeilo hi’ cih khat a kigenzel pen ka phawk hi.\nAmah kawlgam zinna pan hong tung tuung hi a, a gim ding, a tawl ding theihsa hi. Ahi zongin makai ahihna zo takin amah tanghial kiniamkhiat in ‘USA ah hong muak ung’ cih gen dinga hong hopih masak tanghial ciang kisuanlah huai phial hi. Zogam thakah Zomi te polite dan leh thusiam dan, vaidawn siam dan leh deihsakna kicingte ka mit mahmahtawh mu, ka bil mah tawh ka zak ciang ‘Zomi hih mahmah nuam lawmlawm e’ ka ci hi.\nHong tung tuung ahih man leh a khualzinna gim ding ahih manin ‘ki thuza kik ni’ ciin mangpha ka kikhak uh hi.\n4. Pa Thang Do Hang Hatzaw, President, Zomi Innkuan Florida in hong hopih: “Zomi World Cup USA” kici kumsima US buppi Zomi te kimawlna a zindo tawntung Florida Zomi Innkuante makaipipa Pa Hangpi in zong ka zin thu a zak ciangin a nasep khawl sungin hong hopih a, sau ka kiho man loh uh hangin a hun awng a neih pak sunga hong vaidawnna kammalte leh deihsakna thute in ka lungsim hong tawldam sak mahmah hi.\nHih thu ka gelh laitak in amau omna khua Florida ah ka om a, amau khua ah ka zinsuk nitak Zomi Christian Church (ZCC) ah ka thugen nitak in zong amau biakinn nusia liangin hong kikhawm vangvang a, Zomi Innkuan makaite hong deihsakna tuamtuamte hampha ka kisa hi. Florida ka zin ma in lasak siam ahih lam ka thei kei hi.\nMakai tuamtuam, mimal leh pawl min a hong hopih, hong vaidawn tuamtuamte…..\nA kah toto America 10: A kilehbulh America\nKilehbulh i cih hang amau ei kilehbulh hong ci zaw tam maw, hehe. Amau muhna ah, ‘A kilehbulh Zogam’ ihi zaw mai tam maw. Amau bel “American hi ing” ci ziau uh a, Zogam ah bel “Kei tua beh, tua tribe, Zomi hi ing” i kicih bialbual te khawng e, kilehbulh lua hilo ham? Luilam.\nAmau ‘hun’ thupi sa uh a, Zogam ah ‘lengla do’; ‘zin do na siam un’ cih pen thupi kisa hi. Leiba in moto, inn, vanzat tampipi kingah a, Zogam ah inn sak inn khang nangawn lei kibasak ngamlo hi; muh kik lamet om khollo ahi tam maw. Hih bel Zomite zia hi kei in Zomite Kawlte tawh i ten khop, sungh leh pu, mak leh mo khawnga i kilak zeel zuul cianga Zomite in i meltheih thak gamtat gina lo hi. A manlanga i nusiat dinga hoih gamtat zahpihhuai, zumhuai leh mi hong gimneihna ding omdan hoihlo ahi hi.\nAmau kam tawh a gen uh thu khat peuhpeuh pen ‘takpi maw’ cih kik kulse loin a takpi mah uh hipah a, zuau kihello hi. Zuau gen cih khatvei hong theih nak uh leh mihing ngeina in hong sim nawnlo in hong hopih dan uh kilamdang lian a, lawmhoih suah ding bel Phulum aksi laksawm mah abang hipah hi. Tua manin mikanggam ah ‘kamsiam’ kitamzatlo a, ‘thuman’ kitamzat zaw hi.\nZomi a tam mahmahna India khuapi Delhi ah Bawng hon leh moto leh mihing in lampi kituh a, a pai masa ding, lam kaan masa ding kiphu nuaunuau uh hi. Zogam thak America ah bel Bawng hon cih thadah gan kimu lo, vok leh akte khuasung vak cih zong omlo, amau omna ding mun ciat ah om uh a, a tuam tek in inn kilamsak a, kikhum tuam hi. Tua manin khuasung pen mihing tenna hi a, gan vakzauna ding hilo hi. Gan ek leh zun tawh kinawngkaisak lo uh hi.\nA nitna mun ah a nit hangin a siangthona ding munte siangtho a, ‘mikanggamte siangtho uh’ kici se hi. Gamdang zin peuhmah in tua mah gen thupi in nei den uh a, a taktak in bel a nitna mun ah niin mahmah veve ding uh hi. Amau tua niin te hong musak lo uh hiven. Kei adingin bang phatuam vanglak —- kha guk sung ka khedap nin nailo, nawtsiang kul nailo tazen hi ei! Zogam hong paal ciang tua sang siangzaw dingin lamen ing.\nAmerica te hau mahmah uh hi, mikim in amau moto hawl ciat uh hi, inn khat ah moto 4 leh 5 khawng nei uh hi ci a i gengen pen amau a hauhman uh hikhin pah tuanlo a, a cihtakna hang uh ahi zaw tam ka cihsak hi. Hauhna i cih pen lasiam, kimawlsiam, laisiam, mipil i cih mah banga a tuam pian ngiat hi a, mikim neih hi tuanlo hih tuak hi. Moto tam nei khempeuh ‘mihau’ kici tuan pahlo a, moto neilo khempeuh ‘mizawng’ kici pah tuanlo hi. Ahi zongin tua bang a neih theihna uh pen a ‘cihtak man uh’ hi ka ci kiknuam hi. Kumpi sum tawh ei moto ding lei cih bang omsak lo uh ahi tam maw. India khawng ah officer neu pan kipan a lianpen donga a kigen kiukiu thei khat pen ‘sum golhguk lakna’ (corruption) hi. Officer tunglo te nangawn in tua ‘gu’ pen dawn kha uh ahi tam maw. Sum siangtho lo neihna, lakna, ngahna pen hih America gam ah kizalo ahi tam maw. A om zong LS in “Baal mai ah a kun ngeilo mi siangtho…” a cih banga mi siangtho tampite hangin agam sungah khantohna hoihtak in kalsuan a, mi kimin a sep thaman a diktak in ngah hi ding hi. Tua manin sum nekguk omlo in mite in moto 4, 5 khawng nei ziahziah lel uh hi. Thanuam taka nasep gah ne uh hi.\nFashion lamah, designer dresses a silh tam a, Zomite lak ah bel Lamka khawng pan a khuamu masa leh a neizaw deuh pawlkhat in designer dresses a silh uh leh cih loh a zang tam nai kei mawk leng kilawm. Christmas kuan cianga i nute, i nite, i sanggamte khawngin ‘second hand’ (thak) hong teelsak uh pen i puanthak neih sunsun khawng a hi kitam lai ahih manin ‘designer dresses’ zang tam nailo i hi tam maw ciing. Lawmte bel ei hong phawklo in a vakna ding, a kikhopna ding, a nasepna office ah silh ding, lawm leh gual kiangah hawh ciang silh ding cih bangin kizepna ding a deih bangbang in khuisak uh, design sak ziahziah uh himawk ei.\nA annek uh lah protein tam, vitamins lah hoih, calorie lah a hoih bek… a lim lah lim lai…… hlip… hlip… hlip… Maiteh tui-awm ‘limlang meh’ sang bel gilvah baihzaw thamtham. Voksa, Bawngsa lak ah e’n lim i sak a thau tata amau nelo (ne ngamlo, a thau khak ding uh lau, thau leh natna ngah ding lau, natna ngah leh sawt a nuntak loh ding uh lau…. mikangte zong hangsan khin tuanlo zel uh hi ei…), ei lim sakloh, ‘C = ci omlo, sa limlo’ i cih bangin ne se uh hi. Damsawt i sawm dan a tuam ciat hi ei.\nI kibatlohna tampi om. A kilehbulh tampi om. En kilehbulh i cihte amau hoih nasa uh, ei hoihsakte amau kilehbulh nasa mahmah thei inteh.\nAmau suakta uh, ei bel koltang hang. Amau suakta tak in amau pau mikangpau, spanish pau (Spanish te pen Zogam thakah Zomite in min khat na neisak uh a ‘Benete’ kici hi, amau Be duhlua uh ahih man in, a an nek khempeuh vuah Be kihel a, Benete kici hi), etc suakta tak in zang ziahziah lel uh hi. Amau ngeina ciat mah thupi bawl in kem uh a, a khantoh zelna dingin zong hanciam uh hi. Zogam ah bel Zomi pawlkhat Kawl long ok, Kala long ok, etc cih bangin om a, Zopau a pau ding zahpih in Kawlpau, Kalapau (Vaipau), etc khawng pau duaiduai sese uh hi. Pau dang a sin zah uh Zopau kisin leh siam veve dingin up huai. Zomi a zumpih zah uh Zopau, Zolai a theihloh uh zumpih leh midangte in a neumuhna uh kiamtuam ding hiven, na ci hia? Guai, kua in Zomi te Kawl long ok suut sak ding? Kala long ok kua in suut sak ding? Zomi long a ok lote kua in Zomi long ok sak ding??? Inn gua hah masa ding maw gam gua hah masa ding?\nZogam thak i tun ziahziah pen i suahtakna ding maw, i manthanna ding? Zogam leh America a kilehbulh bangin i minam hihna zong i lehkhup khak ding dahhuai kha ding hi. I koltanna gam pan suakta khin a i suahtakna i zatsiam kei a, i koltanna long mah i oh oh lai leh bel i suahtak a meetna om tuan khollo ding hi.\nNa suahtak leh suaktate bangin gamtang in,Na suahtak kei leh suakta dingin hanciam lai in,Zomi te kua mah nuai ah kuun ngeilo a,Kuamah nuaiah ki-ap ngeilo hi,A pumpi a suakta kei zong a lungsim suakta tawntung minam hi.\nTua pen Zogam leh Zogam thak leh Zogam thak hong pianglai ding a kilamdanna, a kilehbulhna hi.\nNa suahtak leh suaktate bangin gamtang in,Na suahtak kei leh suakta dingin hanciam lai in,Zomi te kua mah nuai ah kuun ngeilo a,Kuamah nuaiah ki-ap ngeilo hi,A pumpi a suakta kei zong a lungsim suakta tawntung minam hi.Tua pen Zogam leh Zogam thak leh Zogam thak hong pianglai ding a kilamdanna, a kilehbulhna hi.\nZou Students' Association Delhi Branch\tView all posts by Zou Sangnaupang Pawlpi Delhi →\tThis entry was posted in Uncategorized. Bookmark the permalink.\t← Top 10 BPO companies in India


url: =Job Graduate in Enugu. Latest Jobs. Job.Naij\nJob Vacancies in Enugu. Job Graduate.Found 3 vacancies Urgently needed\nThe sabbatical programme offers University lecturers an opportunity to undertake research that would contribute to Shell Exploration and Production Compa... Enugu • 30 June Job by States Lagos Jobs 72 Zamfara Jobs 9 Abuja Jobs 6 Oyo Jobs 5 Edo Jobs 4 Kaduna Jobs 4 Plateau Jobs 4 Adamawa Jobs 3 More Cities→


url: =Vanleng tuangding Passenger khat zatepsa in lut ahih manin kikaikhia :: ZOMI DAILY\nposted on 28 February 2018 at 5:15 pm Lomkholna: Indonesia, News, Sawltak, World\nIndonesia gamsung ah akizang Citilink Airline vanleng tuangding pasal khatin vanlengsung alutding in apaikawm in zatep ahih manin, vanlengsung panin ki kaikhia cih Jakarta Post pan kiza hi. Sunday ni in thupiang hi a, tua Passenger papen vanleng azuiding in Boarding abawllaitak in zatep kici hi.\nTuahun laitak in vanleng “Aircraft” pen sathau akithun laitak hisawnsawn hi. Citilink Airline pen sum tampi abeilo Budget Carrier khat ahihi.\nCitilink Airline ah Vice President of Corporate Communication asemlaitak ahi Benny Siga Butarbutar kicipa in Monday ni in Press Release khat khahkhia a, tuasung ah Passenger khat vanleng atuangding in Boarding abawllaitak, vanlengsung zuanin apailaitak in za atepkawmlam kimu cihi.\nTuapa zuihding vanlengpen Citilink flight QG156 hi a, Halim – Denpasar Route alengding ahihi. Zanlam 9:35pm hunpawl in vanleng tawh azinkhiading zatepkawm in apaipai Passenger khat kimu hi.\nTuaciangin vanleng nasem Crew te’n Alarm pia uh a, ahi zongin tua Passenger papen zatep khawltuanlo in, vanleng sungah alutdingin kahlei ah kahto hi. Tualaitak pen vanleng sathau aki thunlaitak, Refueling akibawllaitak hisawnsawn a, lauhuai mahmah hi.\nVideo: Passenger in Indonesia ejected from flight for smoking\nMerokok Saat Hendak Masuk Pesawat, Penumpang Citilink Diturunkan!\nIwan Limau penumpang pesawat Citilink dengan nomor penerbangan QG 165 tujuan Jakarta-Denpasar terpaksa diturunkan karena kedapatan merokok saat hendak naik ke pesawat. pic.twitter.com/eVTw6atZpo\n— Fahmi (@catperku) February 26, 2018\nTuabang buaina thupiang aom ciangin Aviation Security Personnel te’nzong thakhatthu in tua vanleng omna aphual ah delhpah uhhi.\nAviation Security Personnel leh Citilink Representative te atun ciangin tuapa pen vanlengsung atutnading munsan ah natukhinta hi. Ahi zongin tua Passenger papen vanleng sungpanin akumkhiatding thu kipia in, Security Officer tetawh thu kinial thapai uh a, tualaitakzong Video Clip tomno khat Record kibawlkha hi.\nHihpa gamtatna pen vanleng adingin lauhuai mahmah, Safety and Security sukha ahih manin, vanleng kituangsaklo in aki kaikhia hi ci’n thunei te’n genkhia uhhi. Thukhun, thukham akikoihte pen ihzuih keileh aki thuakding ahihi. Sawltak #zomidaily\nPrevious: Singapore ah hongnusia Lhai Nei Kim ading huhna sum kidonsak\nNext: Nupi khatin apasal asikhin sa in misi koihna ah puaksak


url: =Punxsutawn-e Phil 2008 (TyStore Ex.) - SmartCollecting\nPunxsutawn-e Phil 2008 (TyStore Ex.)\nTy Beanie Baby: Punxsutawn-e Phil 2008 (TyStore Ex.)\nStyle Number: 44123\nTY PUNXSUTAWN-E PHIL 2008 the GROUNDHOG BEANIE BABY - MINT with MINT TAG\nEnd Date: Thursday Jun-20-2019 2:08:31 PDT\nTy Beanie Baby ~ PUNXSUTAWN-E PHIL 2005 Groundhog (6.5 Inch)(Internet Excl) MWMT\nEnd Date: Wednesday May-29-2019 11:42:49 PDT\nTy Punxsutawn-e Phil 2008 Beanie Babie With Tag Errors\nEnd Date: Tuesday Jun-11-2019 13:53:55 PDT


url: =CHIN NATIONAL DAY(ZOMI NAM NI) PIAN KHIAT ZIA.\nThumasa: Tedim,Tonzang gam a teeng minamte'n Chin National Day pen ei aituam bang khat in ngaihsun in ZOMI NAM NI ih ci hi. Ei khamtung Myone dangte’n bang min a na vawh ding uh hiam cih zong ngaihsut ding kisam kha ding hi. Kei zong Tonzang pan 1964 kum in tan 7 ka awn khit ciang Kawlpi ah ka pute inn pan sang kah ka zom hi.Tan 9 ka sim laitakin Kawlpi ah a kibawl ngei nai lo ZOMI NAM NI bawl dingin Sia Suang Za Khup (JAT) tawh ka kikum uh hi.Amah zong hong lung lut bilbel in a kisam sum zong dingin kei hong kiseh pah hi. Ken zong sang naupang khat tung ah K 2/-ta ka don ciangin kibawl zo hi. Kei ngaihsutna ah ZOMI NAM NI ci-in lai kisuanna ah ki-at ding ka sak leh Zolai in ki at lo-in Kawllai tawh Chin Amyiota Nih ci’n tavuan neite’n hong at uh hi. Thu hong kigen ciangin Kawlpau vive tawh hong kigen hi. Hih ZOMI NAM NI bawlna sungah Falam, Haka leh Lusei te zong kihel hi. Tuate tawh pau kitheilo ih hihmanin Kawlpau zat hong kul na hi. Tua hun a kipan ZOMI NAM NI bangci pian khiat hiam cih ka theihnopna hong khang in, ka hihtheih zah in ka kan toto hi. Hih ZOMI NAM NI pian khiatna zia ih tel theih ciangin ZOMI NAM NI thu laigil ciam kha thei pan dingin ka lam en hi.\nZomite' tangthu tom.\nAsia nisuahna khanglam minam khempeuh Mongoloid minam pan (1) Mon-Khama.(2).Tibet-Myanmar.(3).Thai-Chinese min tawh kipai suk in kiciamteh hi. Tibet-Myanmar minam sung pan in (1).Chin-Kachin.(2).Myanmar-Nidang Myanmar.(3).Lolo -Muhsoe cih bangin kiciamteh hi.Chin kici minamte pen Kawlgam ah Tagaung khua tung masa uhhi.Tagaung khua pan in Irawadi gun zui suk uh a Chindwin gun tawh kituahna mun ah hun sawtpi teeng uhhi.Pawl khat Chindwin gun kantan in Pakuko;Magwe leh Kawlgam zanglei mun tuamtuam ah kizel in teeng uhhi.Pawl khat te Chidwin gun zuito in tua gun dung kuam-ah tawl khat teeng uhhi.Kawl te’n Chinte teenna kuam a cihna uh nidang a Talawadi gun a kicipen Chindwin gun min na ngah hi.Tua pan in gun kantan in Kalewa-Kalay zang kuam-ah tawl khat a na teen khit uh ciangin Khamtung mun tuamtuamah kizelin kiteeng hi.Tua bangin atuam ciatin a kiteen ciangin kikawmna haksat banah gal-le-sa launa hangin mun khat leh mun khat thu kizakna tawm mahmah ahihmanin Chin a kici mite a mun zui-in kampau leh minam lawhna min nangawn a nuai a bangin kilam dang hi.\n(1).Naga mualtung Sumpara;Khamti;Mawlaik gam kuam ateeng Chin a kici te a mau le a mau Tangkhul kici uhhi.\n(2).Tedim;Tonzang gam a teengte Zomi ih kici hi.\n(3).Falam;Haka;Thantlang gam ateeng te Laimi kici uhhi.\n(4).Matupi gam ateengte Mara;Zotung;Zophei kici uhhi\n(5).Mindat;Kanpelet gam ateengte Cho kici uhhi.\n(6).Paletwa gam gam ateengte Khumi;Khami kici uhhi.\n(7).Rakhine gamkhen pawlkhat ateengte Mru kici uhhi.\n(8).Tilin;Longshe gam ateeengte Yaw kici uhhi.Hih Yaw minam te pen Eimi ten Chin sung ah ih hel pong hi-in a mau Kawl minam sung ah ki guang zaw uhhi.\n(9).Gangaw gam ateengte Sungsi kici uhhi.\n(10).Tamu;Kabaw zangkuam ateengte Kuki;Thado kici uhhi.\n(11).Kawl gam laizang zang lei a teengte Sho;Azo;Asho kici uhhi.\n(12).Rakhine gamkhen pawlkhat ateengte Kyaw;Chaw;Kyiang kici uhhi. Ei leh Ei Chin a kici omlo na pi Chin min ih ngah na pen Kawl ten hih minam te Kawllai in a at uh ciang Chin suak sak uh hi dingin ki um mawh hi.\nChin hong kici minamte pen minam dangte sangin Kawlgam sung kitung masa zaw leh kilawm hi.Hong kinawt khia kawikawi ahihman in gamkawm mualkawm teng a kitung na hihi. Dr.Vum Son in AD 1000 kim ciangin Kawlt’en Ei mite Chin cin hong sap uh hi ci’n na at hi.\n-By Than Khan Dal\nessay writing | essayhelperuk link\n8/3/2016 03:32:25 am\nTeacher’s parent’s communication is very important to understand the nature of students. They should communicate with each other to update them regarding the performance of the child. . Teachers should give them report on weekly bases so that improvement can bring in them.\n11/22/2016 06:09:19 pm\npizza or fried chicken chins, plus others offering... this ruling parallel 2) A nationaltask force on education recommended...public schooling by making the school day longer, raising ...


url: = Meet Me in Outer Space - Thu, Jun 18 10AM at The Glen\nTime: Thu Jun 18, 2020 10:00-12:00AM\nTuesday, Jun. 23 10:00-9:00PM\nWednesday, Jun. 24 10:00-12:00PM


url: =U Thangbawi (Sia Pau Cin Thang) lungzuan sialna :: ZOMI DAILY\nposted on 6 June 2020 at 8:59 pm Lomkholna: Dahpihna, News, Zomi\nU Thangbawi, pilna leh thutheihna-tawh zaitak-a minam itpa ahihlam thei-in thupisa mahmah-ing. Ka’ tangvaalno laai-in ka’ lungsim hongkhoih mahmah-a ka’ sinlaai-ah vaáibang athaamden khat-pen:\nLai Siangtho saáng akahna-ah asiapa-tawh open discussion nei-in, asiapa-in U Thangbawi’ quote-pen um phalo-a a-om ciang-in, “Author, Pub-Year, P.no., Bookshelf no.” teng gen-a, asiapa-in saángnaupang dangte ensak-in MAAN sitset takpi ahihman-in “Kawlgam-ah hihbang khuak omthei-maw” ci kici-a, tua-in ka’ tha hong lawpsak mahmah-in U Thangbawi-pen ka’ role model thupi mahmah khat ahihi.\nMinam itna-ah piicing mahmah-in Zomi Nam Ni thute asuutna English-tawh hitaleh Zolai-tawh hitaleh kimsak zihziah-in upmawh gelh ngeilo, reference kiciantak-tawh gualbaán tak-a laigelh asiampenpen khat ahihi. English-tawh ama’ laigelhte academia.com pan-in kisim theidenhi.\nZolai laimal gualzia, laigual lamzia, laimal kopzat leh tangzat cihte-zong Zomi sung-ah U Thangbawi zah-in abuaipih leh hun manpha apiazo midang (ka’ zawlpa J. Thang Lian Pau ahihkei buangleh) kuamah omlo dinghi cih kiptak-in ka’pulaak ngamhi. Abuaipih dangte-in panmun leh min neuciliklik ngah ahihman hi-a, tua nangawn U Thangbawi zahlang dong-in citaklo, itna neilo vive hi-uhhi.\nZolai thupisak-in Englishte nangawn-in asintheih ding-in akhilkhia, agualkhia Zomi paukam (language) a-it mahmah U Thangbawi-tawh maáitang kituah-in holungkum khawmding ka-geelgeel hang-in tu-in amah-in hong paisan tahi.\nAdah-akap nulehpa, ulehnau, lawmlehgualteng-tawh keimah-inzong lungzuan kasial khawmhi.\nU Thangbawi, Zomite’ Ngalliam Khat na’ hih gige lamtak Nangmahmah inzong na-theikha kholkei ding-a, Zomi ahau Alian tampite’nzong Ngalliam-in hong seh khollo khathei mahdinghi. Ngalliam taktak-pen mihau miliante-in siincip-in vut leh vaai-tawh vukcip nuamzaw denhi.\nLunghiang kei in, Ngalliam Taang Zomi-aw! Na’ zuatna tuanglam-ah tawldam-in Thangvaán Tualnuam tuang vatung inmaw! Minsial, N’ong it, Taang Zokhai\nPrevious: Ngalbual leh Thalmual lampi hilhcianna ~ Lianno Milun\nNext: Cidamna tawh kisai theihhuai pawlkhat ~ AS Thangbawk\nKum 2015… ABC tawh Lungngaihna


url: =Tulaai Leitung Thuthang Tuamtuam Updates April 30, 2016 :: ZOMI DAILY\nposted on 1 May 2016 at 4:00 pm UTC+9:30 Lomkholna: Khawmpau, Myanmar, News, World, Zomi\n· Kawlgam sung kilemna kip aom theih nading in lunggulh natawh Kawlgam Leikha Maangpi Pi Suut Cing leh Kawlgam kilemna encik pawl ahi JMC te April 27, 2016 ni sun in kimukhawm uha, Kawl Gaalkaap Mangpi teng zong Pi CIng in nuisak zihziah ahihman in namtui mahmah hiding in deihbawl hang. Kawlgam Kilemna Vaaihawm pawl ahi MPC kiciantak in puahpha in Mikim kihel Kilemna tawh kisai Pawipi khat asawtlo in bawlding ci in Pi Suut Cing in genkhia hi. Pu Thang Lian Pau ZRA/O zong Pi Suut Cing tawh kilawmta mahmah ahihciang tutung bel ongkihel kha ding in lam en hang. VOA\n· North Korea gam kum 36 vaal bang auk cip ta ahi Worker’s Party ten ongtungding May 6,2016 niciang Party khawmpi nasiatak in bawlding ci in taangkokhia uhhi. Ahizong in bangteng bawlding cih gencianna neilo uhhi. May 6,2016 ni ma in A (6) veina Nuclear thautang lotsinna neizel ding ci in South Korea gam te in alau thawnna uh pulaakkhia uhhi.VOA\n· Jordan gam te in Rock Music band te in show khawng abawl uhciang Gay-Akeu or Numei-Pasal te lasak nawnlo ding in ci in April 27, 2016 ni in kipsakna khamna bawlta uhhi. Tua hang in Friday ni a nasaitak kibawlding Mashrou Leila in lasakpawi kikhawlkik sak hi. Zomi te lak ah omkhol khol leh deihhuai san in muthadah ngaaungaau uh.BBC\n· Kenya gam Nairobi khuapi sung ah guahtui tamluatna hang in April 30, 2016 ni in Inn 15 kicim a mi 15 sang atawmzawlo sipah in tampi tak kivuk nelh a mi 130 kumpi thunei ten thaaikhia man ci in gen uhhi.VOA\n· US gamte Gaalvanleeng pua Tembaw pi Hongkong tuikulh tung ah hawhding a Tuipi tung a paidede China te in April 30, 2016 ni in khaktan giap in luutsak lo uhhi. Bang thu bangla oma khaktan cih kithei naailo ci in Pentagon thunei ten gen uhhi. Hih Tembawppi tung ah Nasem mi 5,000 bang tuang in Gaalvanleeng 75 leh Helicopter 25 kihel ci uhhi.BBC\n· Syria gaalkaap te in April 30, 2016 ni in Ellepo khuapi Nahtang Um 30 veitak mawkkhiat zanzan uh ahihman in mi 5 sipah I 50 liamna tawh zato ah kilumsak ci uhhi. April 22 pan kiniciang Syria kumpi te ngongtatna hang in mipi 250 bang in anuntaakna beilawhta ci in Syria gam encik pawl in genkhia uhhi.CNN\nPrevious: Minam leh Gam a langpangte gimpiakna ~ Hau Za Cin\nNext: ZAM Thupuak :: 01 May 2016


url: =Tulaai leitung Thuthang Tuamtuam Updates September 11, 2014 :: ZOMI DAILY\nposted on 12 September 2014 at 12:54 pm Lomkholna: Khawmpau, Myanmar, News, World, Zomi\n· Bowling Green,Kentucky state pan sapan zanni September 10 ni a isuahsakna tawh kisai in zuau kihello, ciamnuih zong kihello cih kongpulaak beh nuam hi. Tuni ciang mundang pan ongkituah inn 30 kiim phata uha, alungleeng kuamah omnaailo hi. Votsi kham bangkihkiah in kuaman khan phawknawnlo uhhi. Alungluut te ongkituah masading tuakhit ciang nasep kipanding hihang. Zomi te danpeen paima nasep ngahding maw ngahloding theikholnuam, kituahma nasep ngahmasa nuam, nasepma asum deihmasa mawk hihang. Tuhun ciang tuabang tawh vaaikihawm theinawnlo hi cih ongtangko ing. Alungluut te 270-217 9593 *** Ongpai dingten ahihtheih liai tei leh Mikaangpau khaini bungdim beek ongkeng le uhcin nasep ngahnopdeuh a, avom mangngilh te zong nasep ngahzolo cihbang hitualo sam hi******\n· Islamic state kici Muslim paikhial te Syria gam sung ahizong in aomnana Vantung vannuai ah US gaalvanleeng ten leizon in cimang bekthamlo agimnam nangawn avengding in zialtum ding, Saben ah bengding ci in US President Obama in September 10 ni in genkhia hi. Tuaban ah Syria gam sung a om IS gaalkaapte zong Syria kumpi te phana kingen ngongngong seloding a utut namun kizialding ci hi. Iraq gamsung ah gaalsiam 475 nawhtak kipaisak behding cihzong behlap hi. Ahizong in Syria ten kotheihloh a ongleng masasa kapkhiat hiding ahihman US te aw kotawh kipawl veni aw cin kun uhhi. Russia te leuleu in US ten UN khentatna lalo pi a Syria gamsung Vanlamtawh adoleh leitungbup thukhun apalsal hiding ahihman Tangkhatui hawpding uh ci in vaupah uhhi. US tebel azalo kineihphot uha, IS ben kipanpah ziahziah in Zogam lolaai mangkawm a Zulei ihawlbang in bawlliang uhhi.\n· US secretary of state Mr John Kerry zong teeknung guainung cilo in Saudi Arabia gam vataai kheengkheeng a, Arab Lawm kici gam 11 pan makaaite tawh September 11, 2014 ni in kimukhawm uha, gam 10 te US tawh kikop a IS te doding thukim in Turkey thukimlo suaikaai nuamlo in ciah uhhi. Palkhat te upmawhna ah Turkey gampan IS gaakaap ding leh gaalkaap te zan ann ding numei tampi vakipiakhia uh ahihman Turkey in donuamlo hiding cih ummawh uhhi.\n· 2000 kum September 11 ni in Migilo te in US gam sim in mihing 3,000 kiim athahni 911 phawkna New York, Pentagon, Shankville te ah thupitak in kibawl a President Obama, azi Michele Obama , leh Vice President Joe Biden te vakuan kawikawi in misite zahtak na leh thugenna tomno vanei kawikawi uhhi. US ten IS doding a akhensat anikhat nil eh Khamulten US adoni 911 kituaksese a, US gam ah mimante leh mihuhte isapnop leh 911 hisekawikawi ahihman ban ah 9+1+1=11 November kha peen US gambup lungdam kohpawipi Thanksgiving Day hi leuleu zel taangthu khat nei ngelngel ding uhhi.\n· Syria gm Golan mualdung teng acing UN kilemna bawl Philippine gaalkaap 45 te Al-Qaeda tawh kizom migilo te in nungkha ung a amat uhhi in September 11, 2014 ni in ongkahkhia uha, avek un damkimtak in UN te khutsung ah ong apki uh ci in UN te in taangkokhia uhhi.\nPrevious: ZIUSA Dahna Pulakna: Mangpha Dr. Mercy Man Khan Niang\nNext: Zomite lak ah a kilamdang mahmah muhna nih\n“Lungtup Star”cih thulu tawh Lasak kidemna omding ~ Zingsol


url: =Ka muhpak US Gamthu pawlkhat (9) ~ Awn Za Pau :: ZOMI DAILY\nposted on 28 September 2015 at 8:29 am Lomkholna: Article, Awnzapau, Theihhuai\nLampite A Kawi Zia Leh A Zai Zia (Geometric Design)\nA tung aa van nawnna container truck kici mawtaw saupite pen single body te a hih leh a tam zaw 48’ sau aa, a dang pawl khatkhatte (48’+28’), (48’+48’), (28’+28’+28’) cih bangin body akisam bangin kipeh kizom sakin, van a nawnnawn zong om hi. Tua banah truck neu zaw hiat V-8 te bangin a nungah a kaih ding (trailer) tawh kizom pahpah a, a mawtaw buppi sauna pen container truckte zah mahin a tawm pen 28’ vive sau hi. Tuate khempeuh a kawi a maam a, a pai theih nading a, mawtaw lampi kibawl ahih manin a lampite zaidan leh kawi dan dingte, hoihtak pha tak engineer/designer te’ tuatsa dildel bang a kiziik kibawl vive ahihi. (azom omlai hi…) Agelh: Awn Za Pau\nPrevious: Muh ciil Melbourne – 3 ~ Hau Za Cin\nNext: Manipur Zomi khempeuh tungah deihsakna laikhak\nJapan ah 5.6 Magnitude thahatna tawh zin lingkik leuleu ~ ZD\nLeitang vai Tedim Khuapi sung Mipi te kimuh khopna kinei\nJesu in hong lawn leh ~ Dr. Ngul Khan Pau


url: =Bishop Felix (Holy Innocents) Dec 28, 2021 | Radio Veritas Asia\nBishop Felix (Holy Innocents) Dec 28, 2021\nDecember 28 ni-in naupangte pawi limtakin I bawl hi. Banghang hiam cih leh Herod kumpipa ii bawlsiatna hangin pasalno naupang kum nih nuaisiahin sihna na thuak uh hi. Topa Jesu ading hi. Herod kumpipa pen angongtat, a ukna kipletin, adeih luat manin unau sanggamte zong donlo, khual lo-in, a that ngampa hi. Ama tokhom a tut nading ahih nak leh a zi a ta te nangawn suakta sak lo-in, anuntakna uh alaksak ngampa ahi hi. Azi Mariam leh apianna a nu, a tate nangawn zong that sak ngam tazen hi.\nHerod kumpipa in ama thuneihna atanding a lau manin sep ding akilawmte sem lo-in, sep loh ding teng, bawl loh ding teng asemsem, a bawlbawl ahi hi. Hi zahtakin a gilo Herod in Jesu kumpipa hong suahna ah hongpai mipil thumte kiang panin Jesu hong suahzia theinuam, bia nuam hilo in that nuam hi. Tuni thuzuite in I nget dingin ah mihingte thuneihna I neihluat ciangin hih loh ding teng ki hih kha in, sep loh ding teng kisem kha hi cih Herod kumpipa ii nuntakna zia tungah I mu thei hi. Herod kumpipa in nuntakna sangin thuneihna thupi sakzaw hi. Tua thuneihna hangin asia apha khentel thei nawn lo-in, thuman thutak zong thei zo nawnlo dongin amah hong hai ta hi.\nHerod kumpipa ana deih luat manin Jerusalem khua kim a om, mawhna anei kilkel lo naupangte in nuntakna suplawh hi. Naupangte nulepa te in bangzah takin khasia ding, lungleng khuangai ding ahi uh hiam I ngaisun zo kei hi. Tua ahih manin Laisiangtho in Topa in hong cihna ah Rama khua ah ‘aw’ kiza a, tauna leh kahna aw ahi hi ci zen hi. Rachel in a tate adingin kap hi, a tate om nawnlo ahih manin ki hehnem zo lo hi ci-in Jeremiah kamsangpa in a genkholhna kum tampi in hong tangko hi.\nTua teh thuman thutak tawh suahtakna, suahtak nopna deihna ah anuntakna a bei lawh khangno tampi tak ki om hi. Tua te hangin khitui naptui tawh a thumthum a tautau zong tampitak om lai hi. Amaute ading zong thu I ngetsak ding hi. Pasian in hun a sak ciangin Egypt mite sila pan hong honkhia dingin Moses honpa gumpa sawl a, kumpi aana neite in bangzahtak in khaktan ding ahanciam hang khaktan zo lo uh hi.\nLaisiangtho lui hun lai in Israel mite ahonkhia dingin Moses piangsak a, amah asuankha ding mi apiang teh alau tawntung Phalaw hangin pasalno ten sih lawh uh hi. Ahih hangin Phalaw in adeih pen ahi Moses that ngamtuan lo hi. Leitungmite mawhna pan hon ding a, Topa Jesu leitungah hong kuma, Herod kumpipa in pasalno kumnih nuaisiah that sakin, naungek Jesu a thahsakna, Pasian gelna mihingten susia zo lo hi cih hong lak hi.\nTua ahih manin kumnih nuaisiah naupangten bangmah a theih nailoh uh hangin a sihna uh tawh naungek Jesu Pasian tapa ahihna teci apangzo uh hi. Tua ahih manin naupangte zong nu leh pa te thumang ding. Tuni pawi I bawlna pen Topa Jesu in a nulepa thu amang mah bangin ei khangnoten zong thumang ding cih I deihna hi.\nMisiangtho John Damascene in bang ci hiam cih leh “Singlamteh ciaptehna I bawl ding I mai azum leh Topa Jesu adaipih zo lo, teci apang zo lo Christian te I hi ding hi” hong ci hi. Tua ahih manin khangnote in Pa, Tapa, Khasiangtho cih singlamteh ciaptehna tawh Topa Jesu teci a pangzo te I hih zawh ding hanciam ni. Innkuan sungah khat leh khat I upna te ki etteh diamdiam in Topa Jesu tawh a kalsuan, zing vai nitak vai ahawmkhawm Christian innkuante I hih theih na dingin thungen ciatni.


url: =Start Over You searched for: Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Videotapes ✖Remove constraint Subject: Videotapes Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Subject Clippings ✖Remove constraint Subject: Clippings Names McKee, Michael ✖Remove constraint Names: McKee, Michael Names Rent Stabilization Association of New York City ✖Remove constraint Names: Rent Stabilization Association of New York City


url: =Gamlak Vakna 11 | Siantongluan.net\nGamlak Vakna 11\nGamlak Vakna 11 |\nMihonte in amau tuahsiatna hangin Topa zakin a phun uh hi. Topa in tua thu a zak ciangin heh mahmah a, amaute lakah Topa mei kuangin, giahphual nawl kimkhat kangtum hi.\nTua ciangin Moses zak dingin mite kiko uh hi. Moses in Topa tungah thu ngen a, mei a mit hi.\nTua ahih manin tua mun pen Taberah kici hi. Bang hang hiam cih leh amaute lakah Topa mei a kuang hi.\nTu-in amaute lakah a om gamdang mite in anlim a lunggulh mahmah uh hi. Israel mite zong kap kik uh a, "Sa nek ding nei hi leeng maw!\nEgypt-ah man pialoin i nek ngasate, tangmaite, dawnpawlte, lo-uih neute, lo-uih sante, leh lo-uih kangte i phawkphawk hi.\nAhih hangin tu-in i tha bei ta a, hih manna simloh bangmah dang om peuhmahlo hi," a ci uh hi.\nManna pen nannan tang tawh kibang a, a meel pen bedolak singnai tawh kibang hi.\nMite pai kawikawi-in khawm uh a, an gawina tawh gawi-in, tua ahih kei leh sum sungah su-in, beelin huan uh a, mohin a bawl uh hi. A limna pen sathau tawh a kibawl moh ki-em tawh kibang hi.\nZanin giahphual tungah daitui a kiat ciangin manna tawh kia khawm hi.\nMite a innkuankuanun a milipin a puanbuk kongah a kahna uh Moses in a za hi. Topa nak hehlua mahmah ahih manin Moses lungkimlo hi.\nMoses in Topa kiangah, "Bang hangin na nasempa hong hici bawlsiat na hi hiam? Bang hangin na maipha hong musak loin, hih mi khempeuhte tavuan kei tungah hong suan na hi hiam?\nKeimah in hih mite khempeuh paii ka hi hiam? Nangmah in kei kiangah, Nau cingnu in nawine naungek a puak bangin, nangmah in amau pate piak dingin ka ciam leitangah amaute ang puakin paipih in, nong cih theihna dingin kei sunga piang ahi uh hiam?\nHih mite khempeuh piak ding koi-ah sa ngah ding ka hi hiam? Bang hang hiam cih leh ka mai-ah amaute kapin, Ka nek ding uh sa hong pia in, hong ci uh hi.\nKei guak in hih mite khempeuh ka sizo kei a, kei-a dingin tavuan lianlua hi.\nHih bangin kei hong bawl ding na hih leh, ka gentheihna ka kimuh lohna dingin nong hehpih zawh leh, thakhatin hong thatzaw in," a ci hi.\nTopa in Moses kiangah, "Mite upa leh ulian hi ci-in na theih, Israel upate sung panin mi sawmsagih hong khopsakin, kikhopna bukah amaute paipih in la, tua lai-ah nang tawh dingkhawm sak in.\nKeimah hong paisukin tua munah nang tawh i kiho ding a, keimah in nang sunga om kha pawlkhat la-in amaute sungah ka guang ding hi. Nang guak in na puaklohna dingin amaute in mite tavuan hong puakpih ding uh hi.\nMite tungah, Zing cianga dingin note ki-ap pha un, sa na ne ding uh hi; bang hang hiam cih leh Topa zakin na kap uh a, "Sa nek ding kua in hong pia ding ahi hiam? Bang hang hiam cih leh Egypt gamah nuam i sa hi," na ci uh hi. Tua ahih ciangin note tungah Topa in sa hong pia ding a, note in sa na ne ding uh hi.\nNote in ni khat sung, ahih kei leh ni nih sung, ahih kei leh ni nga sung, ahih kei leh ni sawm sung, ahih kei leh ni sawmnih sung bek neloin,\nna ikkhiat dong uh leh na kih dong matengun kha khat sung tawntung sa na ne ding uh hi. Bang hang hiam cih leh note lakah a om Topa nialin a mai-ah na kap uh a, "Bang hangin Egypt panin paikhia ihi hiam?" na ci uh hi, ci in," a ci hi.\nAhih hangin Moses in, "Kei tawh a kisim khawm mi tul zaguk tak om hi. Nangmah in, Kha khat sung tawntung a nek dingun amaute sa pia ning! na ci hi.\nAmaute khamzah dingin tuuhonte leh bawnghonte amau-a dingin kigozo ding ahi hiam? Tua ahih kei leh tuipi ngasate khempeuh amau khamzah ding kimanzo ding ahi hiam?" a ci hi.\nTopa in Moses kiangah, "Topa hih theih ding zah kiciangtan sa na hi hiam? Ka thugen a manin hong tun leh hong tunloh tu-in na mu ding hi," a ci hi.\nTua ahih ciangin Moses paikhia-in mite tungah Topa thugente a gensawn hi. Amah in mite a makai mi sawmsagih kaikhawmin, Puanbuk kimkotah amaute omsak hi.\nTua ciangin meii sungah Topa hong paisukin amah hopih a, ama sunga om kha pawlkhat la-in upa sawmsagihte sungah a guang hi. Amaute sungah tua kha a om ciangin, amaute in kamsangte bangin thu genin a kiko uh hi. Ahih hangin amaute in tua khit zawh hih nawnlo uh hi.\nGiahphualah mi nih om uh a, khat Eldad kici-in, a khat Medad kici a, amaute sungah tua kha a lut hi. Amaute pen a kiciamtehte lakah a kihelte hi uh a, ahih hangin Puanbukah pailoin, giahphualah kamsangte bangin thu genin a kiko uh hi.\nTangval khat va tai-in Moses kiangah, "Eldad leh Medad-te in giahphualah thu a gen uh hi," va ci hi.\nAma teel mite lakah khat ahi, Moses nasem, Nun tapa Joshua in, "Ka topa Moses aw, amaute kham in," a ci hi.\nAhih hangin Moses in ama kiangah, "Keima tangin hong hazatsak na hi hiam? Topa mi khempeuh kamsang hi hen la, Topa in amau sungah ama Kha guan leh ka cih laitak hi," a ci hi.\nTua ciangin Moses leh Israel upate giahphualah a ciahkik uh hi.\nTopa kiang panin huih nungin, tuipi panin vamimte hong puak a, giahphual kiang hih lampang ni khat paina ciang, hua lampang ni khat paina ciang mah giahphual kimkotah kiasak a, lei maitang tungah pi thum bang a sah hi.\nTua sun tawntung leh a zan tawntung leh a zing ciang tawntung mite dingin vamimte a khawm uh hi. Tawm a khawm pen mipa in beem sawm dim khawm a, amaute in amau-a dingin giahphual kimkotah tuate a pho uh hi.\nSa a kigaih ma, amau ha kawmah sa a baang laipi mahin, mite tungah Topa hong heh mahmah a, Topa in gimna lianpi khat tawh mite a vatgawp hi.\nTua ahih ciangin tua mun pen Kibrothhattaavah kici hi. Bang hang hiam cih leh amaute in sa a lunggulh mite tua lai munah a vui uh hi.\nKibrothhattaavah panin Hazeroth munah mite pai uh a, Hazeroth-ah amaute a taam uh hi.\nTedim Lai Siangtho / Laibu: Gamlak Vakna 11


url: =Leicial veng ~ Tedim Municipal :: ZOMI DAILY\nposted on 1 June 2019 at 5:16 pm Lomkholna: News, Tedim, Zomi\nLeicial veng te lunggulhna leh hong ngetna uh tawh kizui in lampi 5′ pan mawtaw pai theih ding in 12″ a gol in ki kek sak hi. Nopna dahna ah mawtaw nuamtak lut thei ta ding hi.Budget a om zong hilo in Sipin EO deihsakna leh vaihawmsiamna tawh a ki bawl sak zo ahi hi.\nHuang i um ciang dai(singkung) sung lampan um zo leng mitampi a ding nop tuam mahmah ding hi.Mipawl khat te’n dai pua lampi 1′ ,2′ napan um pan a hihman in lampi neu tuam mahmah hi.\nEi mau inn mai pen ei mau a mah a hi hi. kua mah in zong hong sut lo ding hi. kuamah in na inn mai vuah nopna/dahna hong bawl lo ding hi.Tua hi aa ih inn mai dai kai in lampi neu seksek kei ni,khan toh gim nam kei lua lawm.\nThuthei ngaihsutna picing nei ten khantoh na ding leh mipi phattuamna ding a hih nak leh a inn mun logam uh phal tak in pia ngam lel uh aa ngaihsutna cingtak nai lote in, a inn mun uh 1′ gen loh 1″ khat a piak ding sang in mipitot lampi kek to zaw beh lap uh hi.\nMikang te’n “Life is too short to be selfish” ci uh hi.Nuntakna pen hun tomna sung a hihman in tua hun tomno sung, a mau ai tuam(selfishness ) gilpi a ding ngaihsun lo in mitampi te noptuam na ding geel in sem ciatciat uh hi.\nTedim khuasung leitang manpha it ding hi i cih sam hang cikmahhun in tua leitang pen suai piang ngei lo ding hi.(It can’t be ever/never become gold).Suai piang ding a sasa mipawlkhat om tuak mawk hi.\nIh leitang ih huang it ding mah hi a hi zong it siam in mipite noptuamna ding zong ngaihsut siamleng ih biak Pasian zong a lungkim ding hi.\nHi Thumah Lamdang\nTedim viewpoint pen to lua lawmlawm in bokbah sa in ki pai zawzen ci’n (critical mind) tawh deihsak lah bang gensia lah bang omna munpan a hamham pawl khat om mah hi\nHimah hi, manmah hi,Tedim viewpoint step pen tolua in sanglua hi.Viewpoint cih ciang (etna/khuadakna) a hihman in a sang thei penpen mualtung ah a kibawl ahi hi.Himun sang a sangzaw om leh a ki deih hi zaw lai hi.\nStep ah a pai ngamlo/zolo te a ding khelam bek hi lo mawtaw/cycle zongnuamtak tung thei ta hi.Sezang khuakhung lamlui lampi pan kipial phei hi.Tualo lungtang natna nei aa a sang limlim a laute a ding mualnuai lampi nawl ah omna ding mun ki bawl sak hi.Tualai ah khedap phah in tut hithiat ding hi lel hi. Tedim Municipal\nPrevious: Pangpalek nih ~ Dong Mung\nNext: Zogam politics a tom in ~ Pau Khat Suan\nUSA ah Kawlgammi khatin numei khat guksawm, buansawm, teenpihsawm ahih manin kiman ~ ZD


url: =US gam pan Kawlgam Na-ciah nuam hiam? - Laibu Saal\nHome > Thuluui/Articles > US gam pan Kawlgam Na-ciah nuam hiam?\nUS gam pan Kawlgam Na-ciah nuam hiam?\nUS gam sunga om Gambel mi I-94 leh Green Card nei te Khualzin na ding Laibu (passport) bang ci bawl ding:\nUS gammi taktak ahi nai lo, US gamsung om theihna a nei khin, I-94 a tawi lai leh Green Card ngah khin te in Kawlgam leh gam dangdang te na zin nop leh Refugee Traveling Document (Form 1-131) ahih kei leh White Passport zong a kici (Laibu Ka’ang) neih kul hi. Hih Laibu neih loh in zong gam dang ki pai thei hi mah tase leh, hih laibu na neih kei leh US gam na lut kik thei nawn kei ding hi. Tua ahih manin Kawlgam ah innlam pha nuam te adingin leh US gam a lut kik nuam te in neih loh a phamawh laibu khat a hi hi.\nKua te in hih Laibu ngen thei ding?\nGam 3 na a tung, gambeel mi khempeuh in ngen thei hi. Gentehna in Malaysia, India, Thai cih te pan gam 3 na a tung leh I - 94 a ngah/a tawi ngei gambeel mi khempeuh in ngen thei hi.\nHih Laibu neih loh a phamawh mah ahiam?\nPhamawh tham hi. US gam pan gamdang ki pai thei, ki zin thei hi mah tase leh US gam na lut kik nop leh hih Laibu lo in ki lut kik thei nawn lo hi. Neih loh a phamawh Laibu hi.\nKoi pen nget ding hoih pen aa, bang zah bei ding hiam?\nRefugee Traveling Document (RTD) le Re-entry Permit kici 2 te lak ah Refugee Traveling Document nget ding a hi hi. Nget man zong tawm man zaw tham hi. Hih RDT man pen kum 16 - 79 ciang mi khat teh US$ 220.00 bek hi aa; Re-entry Permit pen kum 14 - 79 ki kal mi khat ciang in US$ 445.00 lai bei hi. Hih sum ($220/$455) sung ah khutzung meek man (Biometric fee) zong ki hel khin hi.\nHih Laibu i Nget ciangin bang teng ki sam ding?\n1) Passport maan 2\n2) ID copy (meih-tu) (State ID ahih kei leh driver license khat zawzaw)\n3) Social Security card copy meih-tu\n4) Green card copy meih-tu (a mai leh a nung)\n5) I-94 copy meih-tu (mailam leh nung lam). Hih I -94 pen Green Card nei nai lo te a ding bek hi-a, green card na neih khit leh I-94 meih-tu ki sam nawn lo hi.\nKoi lah ah ngetna khak kik ding?\nKhak na ding mun pen State khat leh khat ki bang lo ahih man in hih a nuai aa website ah na en pha in la nang State in koi lai mun ah khak ding cih ong gen na na zong in la tua lai mun ah a tung aa i gen a ki sam teng na khak in.\nBang tan vei sawt ding?\nKhat leh khat vai ki bang lo ahih man in gen theih om kei. A man lang pen ahih leh kha 2 bang sawt veve thei. Pawl khat khat te kum 1 bang ngak kul thei lai hi. Khualzit na sawm, innlam ciah pak na sawm leh na bawl/na ngen mengmeng zaw le cin.\nHih Laibu kum bang zah nungta ding/ki zangh thei ding?\nHih Laibu pen kum 1 bek ki zangh thei in, kum a cin ciangin khual na zin sawm leh a thak nget kik kul tektek hi. Renew (kum khan) thei lo hi.\nNgetna/Bawlman sum bang ci khak ding?\nCheck ahih kei leh Money order tung ah sum ngah ding te min “US Department of Homeland Security” cih kician tak in na at sitset in. Na at khialh leh ong khak kik ding uh aa, a thak na khak kik kul bek tham lo in, na ngah ding hun ki sot toto ahih manin hun bei hi. Na min na sign (sai) ding zong mangngilh ken.\nAman lang in nget theihna a om diam?\nKi ngen thei mah hi. Na ngetna ding a ki sam lai tuamtuam (a tung a i gen teng) na guanna lai-ip tung ah “EXPEDITE” ci’in at in. Lai-to ah zong ni khat thu a tung ding in sum tam piak beh in zong ki khak thei hi. Tua ciangin, a manlang aa om bawl sak na ding uh zong lai-dal a tuam khat tung ah na gelh kul hi. Gentehna in, innlam ah ka it ka ngaih te khat dam lo ahih man in ka veh, ka koi kul ahih manin a man lang thei thei in ong vai hawm sak un, cih dan in at ding ki sam hi. Hi dan in gencian na lai tuam at leng manlang hamtang hi.\nA kicing zaw na theih nop leh hih lai ah na hawh ve http://www.uscis.gov/i-131\nA ki sam zaw deuh ding teng a tom kaih aa genna bek hi aa, a kicing zaw theih nop na neih leh a tunga website ah na hawh pelmawh in.\nNu Ningpi Gualnam.\nNu Ningpi Gualnam\nDotna leh Dawnna/Interview Piankhiatna Thuluui/Articles\nGabriel Khual January 10, 2015 at 7:20 PM\nThupi lua Ei!! Lungdam mah mah ei\nItem Reviewed: US gam pan Kawlgam Na-ciah nuam hiam? Description: Rating: 5 Reviewed By: Cinpu Zomi


url: =Thuthak Tomkimcing 10 Mar 2014\nA. Telenor leh Ooredoo Company te lamhding Tower zekai\nKawlgamsung ah Phone line ahat zawk deuh nading in Telenor leh Ooredoo company te in Tower lam kawikawi ding cih gen khia ngei zo ahihi. Ahi zong in kumpi lam pan in lamh theih nading phalna tudong omnailo in zekai ahihi cih Ooredoo Myanmar ah thusai pi Mr. Ross Cormack gen khia hi.\nB. Myanmar UniquePhuankhui nasem te lungphona bawl\nYangon khuapi Lyaingtayar setyung 4 na mun Myanmar Unique ah phuan khui te in Kha sum tulsawmkua ban ah hun val nasep thaman akim in apiak ding uh apu te pia lo ahihman in nasem mi 200 in lungkimlo uh a, lungpho na bawl uh ahihi.\nC. Aung San Su Kyi leh Thein Sein in Bang thusim nei hiding\nMarch 9 ni nitak lam daak 5 kim pawl in Leetaw Ingya ah NLD Makaipi nu Aung San Su Kyi leh Tein Sein kong kikalh in kimuh khopna nei uh ahihi. Bang thu sim ki kum sim hiding cih mipi in lunglut mahmah te se leh bangmah gen khiatna neilo uh ahihi cihi.\nD. Malaysia vanleng tudong mukik zo nailo\nMarch 9 ni in atun na mel kitheilo Malaysia vanleng tu ni dong muhna om nailo ahihi. Vietnam, Indonisia, Malaysia, Singapore, China, USA in vanleng 34 leh Tembaw 40 tawh nak zon mahmah san lai ahihi.\n12/11/2016 09:17:31 pm\nWhen Thuthk Tomkinking X died my friend got really depressed, he was in good terms with him they used to do papers together. I really hope his soul rests in peace.


url: =Tulai Kawlgam Khuahun (13 Nov) ~ Pu Thangboi :: ZOMI DAILY\nTulai Kawlgam Khuahun (13 Nov) ~ Pu Thangboi\nposted on 13 November 2018 at 11:11 pm Lomkholna: Myanmar, News, Politics\nTulai kawlgam khuahun tawh kisai in alung himawh pawlkhat in hong dong zeuhzeuh na hih man un hih lai pan in alung himawh khempeuh na vek un hong dawng khawm vet ing.\nTukha kipat lam a kibawl kiallap kitelna mun 12 lak ah NLD in mun 7 ah zo hi. 2015 kum tawh teh ding in akia mahmah ta uh ahi hi. Chin state ah mun 2 lak ah NLD in mun 1 ah zo hi. Tua a zawhna mun ahi Kanpetlet zong kitelma deuh in Daw Su avazin man ahi hi. Matupi leuleu pen District nangawn apiak uh ahih hang Matu Forum bawl ding dal sese uh ahih man in tua hang tawh NLD in alel ahi hi. NLD te thangpaai lua uh kisa a dictrict piaksa nangawn uh lakkik sak in Paletwa ah tuah nuam hel uh cih kamsawn ging khawng kiza hi.\nTungen abat leh 2020 kum kitelpi teh NLD te 2015 kum lai bang zuahzuah nawnlo ding cih theihsa ahi hi. Aizong Daw Su adam lai leh bel kawlte’ tamna munte ah bel zolai sam ding uh hi. Amau’ hat mahmahna mun khat ahi Tamu na ngawn ah tutung kiallap ah lel dikdek uh ahih man in ngaihsut huai hi.\nMinam thautawi kipawlna tuamtuamte lak ah kawl tawh kilemna abawl pawl 10 pha hi. NCA cih min tawh kilemna bawl uh hi. Tua pawl sawm lak ah ahat penpen ahi KNU te’n tukha ni 10 ni in NCA vai lungkia ta uh ahihna thu tangko khia ta uh hi. Ahat nihna ahi RCSS/SSA te’n zong 12 ni in asuuk zaw lai khat tangko khia sawnsawn uh hi. “Apatna pan panpha ding” ci ngiau uh hi.\nA omlai pawl 8 sung ah ABSDF te lo buang kawl tawh kido ngam kidozo ding omlo hi. ABSDF sung ah zong NCA thukim pawl leh thukimlo pawl om uh a kinaksiat sim uh hi. Tualo adangte bel saili tawh aki zandelh ngam ding vive hi. Asuuksia pen Lahu te leh cnf te ahi hi. Lahu te’n belhna ding neilai uh in cnf te bel kawlte’n delh taktak le uh ataina ding uh om hetlo hi.\nAtom in gen leng tulai kawlgam khuahun in mailam manawh lo in nung lam manawh zaw hi.\nAzenzen in ICC in kawl galkap mangte matna ding Warrant bang hong bawlkhiat mawk uh leh bel vaisah mahmah ding hi.\nIh kidalna ding ih kihumna ding ih kiginkholh kei leh tua hun teh ih tavaii mahmah ding hi.\n(ZCD vai bel nung gen ni. Ahun om lai) Lungdam, Mung Laan Thang (Zangkong)\nPrevious: Galvilpa aw Khuadakto in\nNext: Pasian in mihingte mailam hunding khempeuh gelkhol ahiam? ~ Job Cinpi\nCOVID-19 leh Zomite ~ Pau Khat Suan\nLamdang kasak thukhat ~ Lian Tuang\nMalaysia gamsung ah IS migilo mi 4 kimankhia, Ramadan hunsung Security khauhmahmah\nKhuado: Ngaihsutna thakkhat ~ Dr. Dongno\nCOVID-19 Alert VII: Unemploment Insurance, Federal Pandemic Unemployment Compensation leh Pandemic Unemployment Assistance


url: =Gasan (words by Nakazawa Hiromitsu) from the Picture Album of the Thirty-Three Pilgrimage Places of the Western Provinces - The Lavenberg Collection of Japanese Prints\nGasan (words by Nakazawa Hiromitsu) from the Picture Album of the Thirty-Three Pilgrimage Places of the Western Provinces\nWords by Nakazawa Hiromitsu\nIHL Cat. #2413.07\nThe album's second of three gasan with words composed by the album's artist Nakazawa Hiromitsu (1874-1964).1\nTitle or Description Poem (題歌) printed over a stylized landscape\n10 x 15 3/16 in. (25.4 x 38.6 cm)\n8 1/2 x 11 3/4 in. (21.6 x 29.8 cm) (area defined by red border)


url: =Mi zolsiam zong kisam ~ Hau Za Cin :: ZOMI DAILY\nposted on 21 April 2016 at 7:29 am Lomkholna: Article, Hauzacin\n‘Nungak a hoih tata in tangval a maizum theilo teng ngah’ cih kamleng khawng kiza thei zel hi! Zong ahi takpi thu hihtuak a, ahi thei thu zong na himawk hi. Bang hang: a zol siam uh hiven!!\nNungak helna bek ah hilo in sumlei sumzuakna ah, politics leh vaihawmna, pawlpi leh kipawlna kalsuanna khat peuh ah zong midang zol siamna kisam mahmah hi. Mi khempeuh lawp kinkenlo a, lawp mah leh zol tektek a ut pawl om a, zol kullo a makaite nung thuap pahpah mi zong a om hang kitam mahmah masalo hi.\nTua ahih leh bangci mi zol siam ding? Makaite in mipi a zol ding ciangin a zol kulna thu a tel mahmah kisam hi. Mipi zolzo in semkhawm le uh nakpi takin mi khempeuh in phattuampih ding hi cih a tel mahmah ding ahi hi. Mipi ama makaihna nungzui ding, amah makaipa/nu nasem dinga zol hilo zaw in mipite phattuampih ding nasep gina, nasep lian om hi cih a telsak mahmah ding kisam hi. Tua a theihna dingin makai khat in amakaihna mun ah a kisam thu, behlap ding, puahphat ding, zuunbeh ding a kisamteng a theih kisam hi. Mukhol ding cihna hi. Mailam ah i tuah ding thute na mukhol dinga, a sep ding zia zong na kankhia in, a semkhawm dingin mipi hong zol ding cihna ahi hi.\nMi a zol ciangin mi khempeuh in thukimpih ding hilo a, a thukimpih pawlkhat in zong lamkal ah nusia dinga, mi pawlkhat in a zu a ham ah zui ding hi cih a theih ding ahi hi. Mite in a kicingzaw in a thu, a vai a tel nop leh a dot ding uh hi a, a dong a om leh a dawng thei dingin a kiginkholh ding ahi hi. Tua bang a dawng thei dingin makai khat, mipi matheh a omte in thu theihna hunkhom khat a neih kisam ahi hi. Thu thei bek hilo in gelkholh siamna, kiginkholh theihna zong kisam hi. Lungduaina kisam a, thudikna, thumanna kisama, mite lungdamna ding leh mite lawpna lam zong a theih kisam hi. Thukhentat siamna a neih kisam a, manlang taka thu gensiamna, manlah taka mite lungdamsak siamnate zong a neih kisam hi.\nNang a mizol in na pan leh na zolna ding a hang teltak in na theih kisam hi. Zolzo hi lecin na zolzawh mite tawh na kalsuanzia ding zong na gensiam kul a, na tonpih siam zong kul hi. Na zol ciang na kammal zat ding, na hopih zia ding, na kiho ding uh thu khempeuh ngaihsutsa in na neih ding ahi hi. Nang deihna bek hilo in, amah, na zol ding mite lunglutna, a lungluanna lam uh na tel kisam a, na theihpih, na lunglutpih, na ukpih siam kisam ding hi. Kamsiam tak, kamnem tak, itna takpi tawh, deihsakna takpi tawh, sepkhop ding utna takpi tawh na holimpih, na zol ding, na kuaisawm ding ahi hi.\nNa kiho uh ciang, na zol ciangin na mizolte a lunglut maw lunglutlo maw cih zong telsiam inla, zawhthawh thu tawh hih kha kei in. A lunglut mello ciin na muh leh lungkia kenla, zol dan lampi laih kik in. Na deihna a hang ciantak in gensiang sitset in. A hoihna, a khialh theihna cihte zong a kul leh genin. A tel theih dingin gentehna tawh lak thei in. Hih bang vai nei leng bangci sep leng a hoihtam cih bangin dotbawl lecin na mizolte lungsim kitel semsem ding hi. A telsiam pah kei leh hun pia lai inla, damin zol kik in. Nang zong na zolzia ding kisin in thuhoihzaw, thu kilawmzaw leh a lampi ding na kanbeh in.\nNa zol zawh leh hoih a, na zol zawh kei leh zong zol teitei kenla, na zolna tawpsan hun omsak in. Na zolte in na deihna a tel hun om dinga, tua ciangin hong zom veve ding a, a lunglutlo ding ahih leh lah zol zawh cih om tuanlo ding hi. Ahi zongin mi na zol ciangin na zolzo kei zongin na zolna a hang na gen kikkik ding lunghiang kei in. Na khahsuah hun dong, na khahsuah khit ciangin zong na kimuh sim in na zolna thulu genkik zelzel in.\nMi zolsiam zong siamna khat hi a, makai khempeuh, mipi khempeuh in i kisin ding, i neih ding, i siam ding a kisam ahi hi. Niangtui dawn ding ciang bek hilo, nungak hel ciang bek hilo, lawm leh gual tawh kikholh ciang, pawlpi kalsuan ciang, politics ah, minam vai ah — vai khempeuh ah mi tawh kikholhsiam, kizolsiam zong a kul mahmah khat ahi hi.\nPrevious: A etteh taak khangno ~ Rev. Cin Ngaih Thang\nNext: Cidam nading atheihhuai mehteh mehgah pawlkhat